title: Alex Plante

text: Kauden 2012–2013 Plante pelasi kokonaan Oklahoma City Baronsin AHL-joukkueessa, osittain NHL:n työsulun vuoksi. Hän nousi joukkueen varakapteeniksi. Kaudeksi 2013–2014 Plante siirtyi vuoden mittaisella sopimuksella Itävallan Erste Bank Eishockey Ligan Dornbirner EC:hen. Kaudeksi 2014–2015 hän siirtyi Norjan GET-ligaenin Lørenskog IK:hon. Joukkueessa pelasi myös maalivahtina Planten isoveli Tyler. Alex Plante oli kuudella osumallaan Lørenskogin eniten maaleja tehnyt puolustaja ja hän voitti joukkueen sisäisen tehotilaston lukemalla +30. Plante voitti myös koko liigan jäähypörssin 189 minuutillaan.


title: Alex Plante

text: Plante siirtyi kaudeksi 2015–2016 Aasian liigan eteläkorealaisjoukkue Anyang Hallan riveihin. Hän voitti kauden päätteeksi ALIH:n mestaruuden. Kaudella 2016–2017 Plante voitti koko liigan puolustajien maalipörssin 12 osumallaan. Kauden 2017–2018 päätteeksi hän voitti ALIH:n mestaruuden.


title: Alex Plante

text: Plante edusti Etelä-Koreaa Pyeongchangin olympiakisoissa 2018 sekä MM-kilpailuissa vuonna 2018, jotka olivat joukkueen kaikkien aikojen ensimmäiset pääsarjatasolla. Etelä-Korean turnaus päättyi lopulta kuitenkin putoamiseen IA-divisioonaan. Hän toimi molemmissa turnauksissa joukkueen varakapteenina. Plante pelasi myös IA-divisioonan MM-kilpailuissa vuonna 2017, jolloin hän voitti hopeaa ja oli nostamassa maata ensimmäistä kertaa historiassa MM-kilpailujen pääsarjatasolle. Plante jakoi koko turnauksen puolustajien maalipörssin voiton kolmen muun pelaajan kanssa. Hänet valittiin turnauksen tähdistökentälliseen. Yhteensä Plante on pelannut 17 A-maaottelua tehopistein 2+4=6.


title: Alex Plante

text: Plante edusti myös Canada Westernin joukkuetta World U-17 Hockey Challengessa vuonna 2006.


title: Alex Plante

text: Planten isoveli Tyler on entinen ammattilaisjääkiekkomaalivahti, joka toimii nykyään WHL-joukkue Brandon Wheat Kingsin maalivahtivalmentajana. Veljesten isä Cam on entinen puolustaja, joka pelasi omalla urallaan myös kaksi NHL-ottelua Toronto Maple Leafsissa kaudella 1984–1985.


title: Alex Plante

text: Plantella on ruotsalainen vaimo, jonka kanssa hänellä on kaksi lasta. Planten vaimo puhuu lastensa kanssa ruotsia.


title: Kantolan tapahtumapuisto

text: Kantolan tapahtumapuisto on Hämeenlinnassa Kantolan kaupunginosassa sijaitseva tapahtumapuisto. Puisto avattiin 25. toukokuuta 2015. Tapahtumapuiston pinta-ala on 9,5 hehtaaria, mikä tekee siitä Suomen suurimman tapahtumapuiston. Kantolan tapahtumapuisto sijaitsee Kantolan teollisuusalueella Vanajaveden äärellä, ja se on pääsääntöisesti tasaista nurmikenttää.


title: Kantolan tapahtumapuisto

text: Tapahtumapuistossa on järjestetty muun muassa konsertteja sekä erilaisia virkistystapahtumia. Kantolan tapahtumapuistossa ovat konsertoineet muun muassa australialainen rockyhtye AC/DC vuonna 2015 sekä brittiläinen heavy metal -yhtye Iron Maiden vuonna 2016. Vuoden 2017 heinäkuussa tapahtumapuistossa konsertoi yhdysvaltalainen rockyhtye Guns N’ Roses.


title: Nana Akufo-Addo

text: Nana Akufo-Addo on ghanalainen poliitikko, joka on toiminut maansa presidenttinä tammikuusta 2017. Akufo-Addo sai joulukuun 2016 presidentinvaalissa 53,85 % äänistä. Hänen kilpailijansa, istuva presidentti John Dramani Mahama, sai 44,40 % äänistä. Akufo-Addo oli ehdolla myös vuosien 2008 ja 2012 presidentinvaaleissa, jotka hän hävisi.


title: Nana Akufo-Addo

text: Nana Akufo-Addo kasvoi Accrassa, missä hänen lapsuudenkotinsa oli käytännössä maan ensimmäisen puolueen, vuonna 1947 perustetun the United Gold Coast Convention (UGCC) puoluetomisto. Puolueen johtohahmot olivat hänen sukulaisiaan, ja Nana Akufo-Addon isä Edward Akufo-Addo toimi maan presidenttinä.


title: Nana Akufo-Addo

text: Akufo-Addo suoritti kauppatieteiden kanditutkinnon Ghanassa ja luki oikeustieteitä Englannissa. Hän teki lakimiehen uraa Ghanassa.


title: Hämeen historia (kirjasarja)

text: Hämeen historia on kirjasarja, joka käsittelee Hämeen historiallisen maakunnan vaiheita. Kirjasarja kattaa Kanta-Hämeen ohella myös Päijät-Hämeen ja Pirkanmaan historian.


title: Hämeen historia (kirjasarja)

text: Kirjasarjaan kuuluu yhdeksän osaa, jotka kaikki on julkaissut Hämeen heimoliitto. Sarjan ensimmäinen osa ilmestyi vuonna 1955 ja viimeinen osa vuonna 1986. Ensimmäinen osa käsittelee Hämeen esihistoriaa ja keskiaikaa. Vuodet 1540–1721 on käsitellään kahdessa osassa, kuten myös vuodet 1721–1870. Ajanjakson 1870–1945 tapahtumat on jaettu kolmeen osaan ja uusimmat toisen maailmansodan jälkeiset asiat käsitellään yhdessä osassa. Kirjat ovat ilmestyneet numeroinnin mukaisessa järjestyksessä lukuun ottamatta osaa 3:2, joka on viides osa, mutta ilmestyi vasta seitsemäntenä.


title: Hämeen historia (kirjasarja)

text: Professori Eino Jutikkala ja poliitikko Jorma Tuominen kuuluivat usean osan toimituskuntaan.


title: Hämeen historia (kirjasarja)

text: Aiemmin vuonna 1931 oli ilmestynyt kolmiosainen kirjasarja Hämeen läänin historia.


title: Taivas saa odottaa (albumi)

text: Taivas saa odottaa on Rudi-yhtyeen esikoisalbumi vuodelta 1983.


title: Taivas saa odottaa (albumi)

text: Kaikki kappaleet kirjoittanu Jussi Kettu.


title: Inez Leander

text: Inez Katarina Leander (1878 – 1969) oli ruotsalainen kuvataiteilija, graafikko och kirjailija.


title: Inez Leander

text: Leander opiskeli Tukholman Taideakatemiassa sekä Münchenissä ja Parisissa. Hänen teoksiaan on esillä Ruotsin Kansallismuseossa, Tukholman Modernissa Museossa, Lundin yliopistolla, Tomelilla museossa, Tessinin Instituutissa ja Foyer Internationalissa Pariisissa. Leander maalasi laatukuvia, Lundin tuomiokirkon interiöörejä, runollisia maisemia, asetelmia sekä Martin Kockin muotokuvan.


title: S-Osakunnat

text: S-Osakunnat ry on vuonna 2012 perustettu yhdistys, jonka tehtävänä on edistää jäsentensä opiskelija- ja osakuntakulttuuria. Tämän tehtävän konkreettisin osa on toimitilojen hankkiminen sen jäsenille – Turun yliopiston Savo-Karjalaiselle Osakunnalle (SKO) ja Turun yliopiston Satakuntalais-Hämäläiselle Osakunnalle (SHO) – sekä niiden ylläpito ja kehittäminen. Osakunnat käyttävät tiloja omiin käyttötarpeisiinsa ja yhteistyötapahtumien järjestämiseen. Tämän lisäksi yhdistys vuokraa tiloja pääasiallisesti korkeakouluyhteisölle. Yhdistys on vuodesta 2014 lähtien ollut yksi Turun yliopiston ylioppilaskunnan (TYY) järjestöistä.


title: S-Osakunnat

text: S-Osakunnat ry on suora jatkumo nk. S-Osistiimistä, jonka tehtävänä oli 2000-luvun alkupuolelta lähtien huolehtia osakuntaravintola S-Osiksesta, jonka SKO ja SHO perustivat Yo-talo B:n katutasoon vuonna 1975. Yo-talojen remontin suunnittelu- ja toteutusvaiheessa 2000-luvun alkuvuosina tuli kuitenkin selväksi, ettei vanhanaikainen klubitoiminta kustannussyistä voinut remontin jälkeen jatkua enää Yo-taloilla. Tämä johti lopulta S-Osiksen ovien lopulliseen sulkemiseen remontin alla vappuna 2012. Samanlaisessa tilanteessa oli Turun yliopiston Varsinaissuomalaisen Osakunnan (TVO) klubi sulkenut ovensa Yo-talo C:ssä vain muutamaa vuotta aikaisemmin.


title: S-Osakunnat

text: Vuoden 2012 alussa SKO ja SHO hankkivat Helsinginkadun toiselta puolelta, Kirkkotie 6:sta, vuokralle talon ensisijaisesti evakkotilaksi. Kuitenkin sekä nousseiden vuokrakustannusten että opiskelijayhdistysten käytössä olevien tilojen jatkuvan vähenemisen vuoksi päätettiin talo kunnostaa vuokrauskäyttöön niin, että se olisi sopiva esimerkiksi sitsitilaksi. Uusi-S:ksi nimetty talo toimikin päävuokralaistensa sekä turkulaisten opiskelijajärjestöjen tapahtumien järjestämistilana yli kolmen vuoden ajan. Marraskuussa 2015 osakuntatalossa koettiin kuitenkin sen viimeiset juhlat, koska kiinteistön oli määrä pian joutua purettavaksi uusien kerrostalojen tieltä.


title: S-Osakunnat

text: Joulukuusta 2015 lähtien S-Osakunnat on toiminut opiskelijatilojen vuokraajana ainoastaan Yo-talo B:ssä, S-Osiksen entisissä tiloissa, joihin osakunnat saivat palata remontin jälkeen syyskuussa 2013. S-Osakunnat ry on vuokrannut S-Osiksen salin matalaa puolta jäsenosakuntiensa lisäksi TVO:lle ja sittemmin Pohjalaiselle Osakunnalle (TPO) sekä yhdessä Akateeminen Aurajokilaivuriyhdistys ry:n (AAly) kanssa korkeaa puolta kaikille turkulaisille opiskelijajärjestöille ja yhteisöille. Tästä lähtien S-Osakunnat ry:n yksi päätehtävistä on näin ollen ollut myös koko korkeakouluyhteisön tilojen kehittäminen – erityisesti opiskelijoiden näkökulmasta.


title: S-Osakunnat

text: S-Osakunnat ry on on vuodesta 2016 ollut osaomistajana Radbar Turku -nimisessä anniskeluravintolassa.


title: S-Osakunnat

text: S-Osakunnat ry alivuokraa yhdessä AAly ry:n kanssa Turun yliopiston ylioppilaskunnalta (TYY) Yo-talo B:n Osakuntasalia, jonka seinää koristavat SKO:n ja SHO:n vaakunakokoelmat. S-Osakunnat ry ja AAly ry yhteistyössä TYYn kanssa vuokraavat Osakuntasalia eteenpäin TYYn järjestöjen päivätapahtuma- ja sitsikäyttöön.


title: S-Osakunnat

text: S-Osakunnat ry alivuokraa Yo-talo B:n Osakuntatilaa TYY:ltä SKO:lle, SHO:lle ja TPO:lle, jotka käyttävät sitä päivittäiseen toimintaansa sekä oleskelu- ja ajanviettotilana.


title: S-Osakunnat

text: S-Osakunnat ry on osaomistajana Turun Uudenmaankadulla sijaitsevassa Radbar Turku -nimisessä käsityöläisoluisiin keskittyneessä anniskeluravintolassa.


title: Verneri Vähäkangas

text: Verneri Vähäkangas (s. 17. huhtikuuta 1998 Mustasaari) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan vasen laitahyökkääjä. Vähäkangas pelaa lähinnä A-nuorissa.


title: Verneri Vähäkangas

text: Vähäkangas on Vaasan Sportin oma kasvatti. Hän oli kaudella 2013–2014 B-nuorten Mestiksessä joukkueensa paras maalintekijä 23 osumallaan. Kaudella 2014–2015 Vähäkangas pelasi polvivamman vuoksi vain kymmenen ottelua. Kaudella 2015–2016 hän oli Sportin paras pistemies ja syöttäjä tehoilla 12+21=33.


title: Verneri Vähäkangas

text: Vähäkangas pelasi kaudella 2016–2017 Sportin SM-liigajoukkueessa harjoitusotteluita. Liigadebyyttinsä hän teki 10. joulukuuta 2016 Saimaan Palloa vastaan. Vähäkangas sai ottelussa jääaikaa 10.09 minuuttia. Hän sai myös syöttöpisteen Markus Kankaanperän tekemään maaliin. Vähäkangas pelasi kauden aikana SM-liigassa kuusi runkosarjaottelua.


title: Verneri Vähäkangas

text: Kaudella 2017–2018 Vähäkangas jatkoi Sportin SM-liigaringissä, mutta hän ei pelannut kauden aikana kuitenkaan otteluakaan myöskään seuran A-nuorissa loukkaantumisen vuoksi.


title: Verneri Vähäkangas

text: Vähäkangas on pelannut neljä poikien maaottelua.


title: Hämeen läänin historia

text: Hämeen läänin historia on kirjasarja, joka käsittelee Hämeen läänin historiaa. Sarjaan kuuluu kolme osaa, jotka on kirjoittanut K. V. Kaukovalta. Kaikki osat julkaisi Karisto Hämeenlinnassa vuonna 1931. Sarjan ensimmäinen osa kattaa ajan läänin perustamisesta kunnallishallinnon alkuun, toisessa osassa käsitellään vuosia 1866–1899 ja kolmas osa ulottuu kirjojen ilmestymisvuoteen 1931 asti.


title: Hämeen läänin historia

text: Myöhemmin 1900-luvun jälkimmäisellä puoliskolla ilmestyi yhdeksänosainen Hämeen historia.


title: Varastaa elääkseen – elää varastaakseen

text: Varastaa elääkseen – elää varastaakseen on Rudi-yhtyeen albumi vuodelta 1986.


title: Varastaa elääkseen – elää varastaakseen

text: Kaikki kappaleet kirjoittanu Jussi Kettu, ellei toisin mainita.


title: Moskovan oikeudenkäynnit

text: Moskovan oikeudenkäynnit on nimitys kolmelle suurelle näytösoikeudenkäynnille, joka pidettiin Moskovassa Neuvostoliitossa Stalinin vainojen aikana vuosina 1936–1938. Syytetyt ja tuomitut olivat entisiä korkea-arvoisia Neuvostoliiton kommunistisen puolueen (NKP) johtajia, joiden valheellisesti väitettiin työskennelleen fasististen tai imperialististen ulkovaltojen hyväksi tuhotakseen neuvostojärjestelmän.


title: Moskovan oikeudenkäynnit

text: Ensimmäinen oli elokuussa 1936 järjestetty ”trotskilais-zinovjevilaisen terroristikeskuksen oikeudenkäynti” eli niin sanottu kuudentoista oikeudenkäynti, jonka pääsyytetyt olivat Grigori Zinovjev ja Lev Kamenev. Toinen oli tammikuussa 1937 järjestetty ”neuvostovastaisen trotskilaisen keskuksen” oikeudenkäynti eli seitsemäntoista oikeudenkäynti, jonka pääsyytetyt olivat Karl Radek ja Georgi Pjatakov. Kolmas oli maaliskuussa 1938 järjestetty ”neuvostovastaisen oikeistolaisen ja trotskilaisen blokin oikeudenkäynti” eli kahdenkymmenenyhden oikeudenkäynti, jonka pääsyytetyt olivat Nikolai Buharin ja Aleksei Rykov. Maanpaossa elänyt Lev Trotski oli poissaolevana syytettynä kaikissa kolmessa Moskovan oikeudenkäynnissä. Kaikki syytetyt pakotettiin tunnustamaan tekaistut syytökset kiduttamalla heitä tai uhkaamalla heidän perheenjäsentensä henkeä.


title: Moskovan oikeudenkäynnit

text: Moskovan oikeudenkäynnit on nähty Neuvostoliiton johtajan Josif Stalinin keinona hankkiutua eroon vanhoista kilpailijoistaan. Teloitetuiksi joutuivat lähes kaikki tuolloin elossa olleet vanhat puoluejohtajat Stalinia itseään lukuun ottamatta.


title: Moskovan oikeudenkäynnit

text: Neuvostoliitossa oli jo ennen Stalinin vainoja pidetty muutamia huomiota herättäneitä suuria kansallisia näytösoikeudenkäyntejä. Niitä olivat muun muassa vuoden 1928 Šahty-oikeudenkäynti, vuoden 1930 Teollisuuspuolueen oikeudenkäynti ja vuoden 1931 ”menševikkien yleisliittolaisen toimiston” oikeudenkäynti, jotka eivät kuitenkaan koskettaneet NKP:n omaa johtoa.


title: Moskovan oikeudenkäynnit

text: Suurten puhdistusten välittömänä laukaisijana oli NKP:n Leningradin-puoluejohtajan Sergei Kirovin salamurha joulukuussa 1934. Kirovin ampunut Leonid Nikolajev oli Grigori Zinovjevin, Stalinin syrjäyttämän Kirovin edeltäjän, entinen kannattaja. Tähän vetoamalla Zinovjev ja hänen liittolaisensa Lev Kamenev oli jo tammikuussa 1935 tuomittu Stalinin vaatimuksesta salaisessa oikeudenkäynnissä kymmeneksi ja viideksi vuodeksi vankeuteen ”moraalisesta osallisuudesta” Kirovin murhaan. Tämä ei kuitenkaan riittänyt Stalinille. Marraskuussa 1935 Zinovjevia, Kamenevia ja Trotskia syytettiin julkisesti vakoilusta vieraiden valtojen hyväksi. Kesällä 1936 turvallisuuspoliisi NKVD esitti Stalinille todisteita, joiden mukaan maanpaossa elänyt Trotski olisi pitänyt yhteyttä Neuvostoliitossa olleisiin kannattajiinsa ja nämä olivat edelleen neuvotelleet Zinovjevin, Kamenevin ja Nikolai Buharinin tukijoiden kanssa. Tämän jälkeen Stalin päätti tuhota vanhat kilpailijansa lopullisesti, vaikka nämä olivat jo vuosia aiemmin menettäneet kaiken todellisen poliittisen vaikutusvaltansa.


title: Moskovan oikeudenkäynnit

text: Huhtikuussa 1935 säädetty rikoslain muutos mahdollisti 12-vuotiaiden ja sitä vanhempien lasten tuomitsemisen samoihin rangaistuksiin kuin aikuiset. Tämän jälkeen näytösoikeudenkäynneissä syytettyjä oli helpompaa kiristää tunnustamaan uhkaamalla heidän lapsiaan syytteillä.


title: Moskovan oikeudenkäynnit

text: Moskovan oikeudenkäynneistä ensimmäinen järjestettiin 19.–24. elokuuta 1936. Pääsyyttäjänä toimi Andrei Vyšinski ja päätuomarina Vasili Ulrih. Syytettyjä oli kuusitoista: Zinovjev, Kamenev, Ivan Smirnov, Grigori Jevdokimov, Vagaršak Ter-Vaganjan, Sergei Mratškovski, Ivan Bakajev, Jefim Dreitzer, Eduard Holtzman, Isaak Reingold, Richard Pickel, Valentin Olberg, Konon Berman-Jurin, Fritz David (Ilja-David Krugljanski), Moisei Lurje ja Natan Lurje. Heitä syytettiin ”terroristisen trotskilais-zinovjevilaisen vastavallankumouksellisen keskuksen” muodostamisesta. Syytettyjen väitettiin kuuluneen vuodesta 1932 alkaen Trotskin ulkomailta johtamaan salaliittoon, joka oli murhannut Kirovin ja suunnitellut Stalinin sekä muiden neuvostojohtajien murhia. Salaliittolaisten väitettiin myös vehkeilleen viisivuotissuunnitelmien romuttamiseksi sabotoimalla Neuvostoliiton maataloutta ja teollisuutta, esimerkiksi sekoittamalla meijerien voihin nauloja ja sairastuttamalla tuotantoeläimiä. Lisäksi heidän väitettiin myyneen Neuvostoliiton alueita natsi-Saksalle ja Japanille vastineena näiltä saamastaan avusta. Kuudestatoista syytetystä viisi oli turvallisuuspalvelu NKVD:n kätyreitä, joiden valheelliset tunnustukset kävivät todistusaineistosta myös muita vastaan. Trotskin ohella myös hänen poikansa Lev Sedov esitettiin yhtenä rikollisen salaliiton johtajista.


title: Moskovan oikeudenkäynnit

text: Zinovjev ja Kamenev olivat 1920-luvun valtataistelussa olleet ensin Stalinin liittolaisia, sitten oppositiossa häntä vastaan ja jonkin aikaa myös liitossa Trotskin kanssa, vaikka eivät kannattaneetkaan tämän oppeja. Stalin lupasi oikeudenkäynnin alla salaisessa tapaamisessa säästää Zinovjevin ja Kamenevin, heidän perheenjäsentensä ja heidän entisten tovereidensa hengen, jos he tunnustaisivat syytteet. Zinovjev ja Kamenev tunnustivat. Tunnustusten ohella syytteiden tueksi ei voitu esittää mitään aineellisia todisteita. Viranomaisten hallussa väitettiin olevan Trotskin lähettämiä kirjeitä, joissa tämä antoi ohjeita terrori-iskuihin, mutta väitettyjä kirjeitä ei koskaan tuotu julkisuuteen. Stalin petti lupauksensa, sillä kaikki syytetyt tuomittiin kuolemaan. Zinovjev ja Kamenev teloitettiin seuraavana aamuna. Tämä oli ensimmäinen kerta Stalinin aikana, kun entisiä keskuskomitean jäseniä teloitettiin.


title: Moskovan oikeudenkäynnit

text: Tammikuussa 1937 pidetyssä Moskovan toisessa oikeudenkäynnissä pääsyytettyinä olivat Karl Radek, Georgi Pjatakov, Grigori Sokolnikov ja Leonid Serebrjakov. Muut seitsemästätoista syytetystä olivat Jakov Livšits, Nikolai Muralov, Mihail Boguslavski, Ivan Graše, Jakov Drobnis, Ivan Knjazev, Boris Norkin, Gavriil Pušin, Stanislav Rataitšak, Iosif Turok, Aleksei Šestov, Valentin Arnold ja Mihail Stroilov.


title: Moskovan oikeudenkäynnit

text: Useat syytetyistä olivat kuuluneet 1920-luvulla Trotskin johtamaan vasemmisto-oppositioon. Nyt heidän väitettiin kuuluneen Trotskin johtamaan salaliittoon, joka pyrki kumoamaan neuvostojärjestelmän ja palauttamaan kapitalismin. Jälleen toistuivat syytökset salamurhista, laajamittaisesta sabotaasista ja liittoutumisesta fasististen ulkovaltojen kanssa. Tuomiot julistettiin 30. tammikuuta. Kolmetoista syytettyä, joukossa Pjatakov, tuomittiin kuolemaan. Radek, Sokolnikov ja kaksi muuta saivat kymmenen vuoden vankeustuomiot. NKVD järjesti myöhemmin Radekin ja Sokolnikovin murhatuiksi vankilassa. Vankeustuomioilla selvinneistä Arnold ja Stroilov teloitettiin Orjolin vankilan vankien joukkoteloituksessa syyskuussa 1941.


title: Moskovan oikeudenkäynnit

text: Pjatakovin tuhoamisen on arveltu olleen Stalinille keino painostaa politbyroon jäsentä Sergo Ordžonikidzeä tukemaan muita puhdistuksia, sillä Pjatakov oli ollut teollisuusasiain kansankomissaarina toimineen Ordžonikidzen apulaiskansankomissaari. Ordžonikidze teki itsemurhan muutamaa viikkoa oikeudenkäynnin jälkeen.


title: Moskovan oikeudenkäynnit

text: Stalin julisti kesäkuussa 1937 Nikolai Buharinin, Aleksei Rykovin ja Mihail Tomskin syyllistyneen vakoiluun. He olivat olleet Stalinin liittolaisia 1920-luvun valtataistelussa Trotskia, Zinovjevia ja Kamenevia vastaan, mutta muodostaneet 1920-luvun lopussa Stalinin politiikkaa arvostelleen niin sanotun oikeisto-opposition, joka sittemmin oli vaiennettu. Tomski oli tehnyt itsemurhan jo vuonna 1936.


title: Moskovan oikeudenkäynnit

text: Moskovan kolmas oikeudenkäynti pidettiin maaliskuussa 1938. Syytettyjä oli 21, heistä tunnetuimpina Buharin, Rykov, Nikolai Krestinski, Christian Rakovski ja entinen NKVD:n päällikkö Genrih Jagoda, joka oli ollut järjestämässä Moskovan ensimmäistä oikeudenkäyntiä. Muut syytetyt olivat Hryhori Hrynko, Vladimir Ivanov, Fayzulla Xojayev, Akmal Ikramov, Vasil Šaranhovitš, Arkadi Rozenholz, Mihail Tšernov, Isaak Zelenski, Sergei Bessonov, Prokopi Zubarev, Pavel Bulanov, Veniamin Maksimov-Dikovski, Pjotr Krjutškov, Lev Levin, Ignati Kazakov ja Dmitri Pljetnov. Useat syytetyistä olivat kuuluneet Uzbekistanin kommunistisen puolueen johtoon. Jälleen syytettyjä syytettiin Trotskin johtamaan salaliittoon kuulumisesta, Stalinin salamurhan suunnittelusta ja vakoilusta ulkovaltojen hyväksi. Buharinin väitettiin suunnitelleen jopa Leninin salamurhaamista vuonna 1918. Syytettyihin kuului myös kolme lääkäriä, Levin, Kazakov ja Pljetnov, jotka syytteiden mukaan olivat Jagodan käskystä myrkyttäneet puoluejohtoon kuuluneen Valerian Kuibyševin, Jagodan edeltäjän Vjatšeslav Menžinskin, kirjailija Maksim Gorkin ja viimeksi mainitun pojan Maksim Peškovin.


title: Moskovan oikeudenkäynnit

text: Buharin tunnusti syytökset pelastaakseen vaimonsa ja poikansa hengen. Hän tosin muotoili tunnutuksensa siten, että kiisti kaikki yksittäiset rikokset, joista häntä syytettiin, ja myönsi ainoastaan yleisen syyllisyyden. Syytetyistä Krestinski kiisti syytteet kokonaan ensimmäisessä kuulemisessaan 2. maaliskuuta, mutta hän muutti lausuntoaan jo seuraavana päivänä ja tunnusti syytteet. Oletettavasti kuulustelijat mursivat hänet yön aikana. Kaikki syytetyt kolmea lukuun ottamatta tuomittiin 13. maaliskuuta kuolemaan. Teloitukset pantiin toimeen 15. maaliskuuta. Kuolemantuomion välttivät Rakovski, Pljetnov ja Bessonov, jotka saivat 20 vuoden vankeustuomion. Heidät teloitettiin ilman oikeudenkäyntiä Orjolin vankilan vankien joukkoteloituksessa syyskuussa 1941.


title: Moskovan oikeudenkäynnit

text: Moskovan kolmen näytösoikeudenkäynnin ohella samoina vuosina järjestettiin myös muita merkittäviä Stalinin puhdistuksiin liittyneitä oikeudenkäyntejä. Kesäkuussa 1937 marsalkka Mihail Tuhatševski ja joukko muita sotilaskomentajia tuomittiin kuolemaan salaisessa sotaoikeudenkäynnissä.


title: Warren E. Burger

text: Warren Earl Burger (17. syyskuuta 1907 Saint Paul, Minnesota, Yhdysvallat – 25. kesäkuuta 1995 Washington, Yhdysvallat) oli yhdysvaltalainen juristi, joka toimi Yhdysvaltojen korkeimman oikeuden puheenjohtana vuosina 1969–1986. Vaikka Burger oli näkemyksissään jyrkän konservatiivinen ja hänen johtamansa oikeuden aikana korkein oikeus teki monia konservatiivisiksi katsottuja päätöksiä, hänen aikanaan tehtiin myös joitakin liberaaleja linjauksia abortin, kuolemanrangaistuksen, uskonnon yhteiskunnallisen aseman ja koulujen segregaation purkamisen osalta. Burgerin nimitti virkaansa presidentti Richard Nixon.


title: Warren E. Burger

text: Burgerin johtaman oikeuden tekemiä merkkipäätöksiä olivat muun muassa aborttikiellot koko maassa kumonnut "Roe vastaan Wade", kuolemantuomiot keskeyttänyt "Furman vastaan Georgia" (kumottu päätöksessä "Gregg vastaan Georgia"), kotimaan tiedusteluun liittynyt "Yhdysvallat vastaan Yhdysvaltain piirioikeus" sekä Wategate-skandaaliin liittyvien Richard Nixonin nauhoitteiden luovuttamista koskenut "Yhdysvallat vastaan Nixon".


title: Warren E. Burger

text: Warren Earl Burger syntyi 17. syyskuuta 1907 Saint Paulissa Minnesotassa. Hänellä oli kuusi sisarusta. Hänen vahempansa Katharine (o.s. Schnittger) ja Charles Joseph Burger olivat sveitsiläis-saksalaista syntyperää. Hänen isoisänsä Joseph Burger muutti Sveitsistä Yhdysvaltoihin ja liittyi armeijaan 14-vuotiaana. Joseph Burger taisteli ja haavoittui Yhdysvaltain sisällisodassa ja sai tästä urhoollisuusmitalin. Warren valmstui John A. Johnson High Schoolista 1925. Burger aloitti Minnesotan yliopiston iltakoulussa samalla kun hän päivisin työskenteli Mutual Life Insurance -vakuutusyhtiössä. Sen jälkeen hän suoritti lakitutkinnon Mitchell Hamline School of Law’ssa (silloin the St. Paul College of Law) ja valmistui vuonna 1931 .


title: Warren E. Burger

text: Burger tuki vuonna 1948 Minnesotan kuvernööri Harold E. Stassenia republikaanien presidenttiehdokkaaksi ja toimi aktiivisesti tämän vaalikampanjassa. Vuonna 1952 Burger vaikutti merkittävästi Dwight D. Eisenhowerin valitsemiseen auttamalla tätä saamaan Minnesotan valtuuston taakseen. Tultuaan valituksi presidentti Eisenhower nimitti Burgerin apulaisoikeusministeriksi. Tässä tehtävässä hän esitti ensimmäisen suullisen argumenttinsa korkeimman oikeuden edessä. Oltuaan pari vuotta töissä oikeusministeriössä hän erosi ja suunnitteli palaavansa yksityiselle sektorille. Samoihin aikoihin kuoli Columbian piirikunnan liittovaltion valitusoikeuden tuomari Harold Stephens, ja Eseinhower nimitti Burgerin virkaan. Näin Burger siirtyi liittovaltion tuomariksi vuonna 1956.


title: Warren E. Burger

text: Vuonna 1968 korkeimman oikeuden puheenjohtaja Earl Warren ilmoitti jäävänsä 15 virkavuoden jälkeen eläkkeelle. Presidentti Lyndon B. Johnson nimitti silloisen korkeimman oikeuden tuomarin Abe Fortasin tehtävään, mutta senaatti esti sen. Kun Johsonin presidenttikausi oli päättymässä, ennen kuin uutta nimitystä olisi voitu tehdä, Warren jatkoi tehtävässä väliaikaisesti.


title: Warren E. Burger

text: Nixon kiinnitti ensimmäisen kerran huomiota Burgeriin vuonna 1952 saatuaan tältä kannattajakirjeen ja uudelleen 15 vuotta myöhemmin U. S. News & World Reportin julkaistua Burgerin vuonna 1967 Ripon Collegessa pitämän puheen, jossa tämä vertasi Yhdysvaltojen oikeusjärjestelmää Norjan, Ruotsin ja Tanskan oikeusjärjestelmiin ja kritisoi turhaksi byrokratiaksi katsomansa 5. lisäyksen mukaista oikeusmenettelyä.


title: Warren E. Burger

text: Nixon nimitti Burgerin 1969 korkeimman oikeuden puheenjohtajaksi. Hän oli ensimmäinen Nixonin nimittämä tuomari.


title: Warren E. Burger

text: Nixon oli luvannut vuoden 1969 vaalin yhteydessä nimittävänsä korkeimman oikeuden puheenjohtajaksi tarkasti perustuslakia alkuperäisessä muodossa tulkitsevan tuomarin. Burger alettiin tuntea Earl Warrenin kriitikkona ja kirjaimellisen Yhdysvaltain perustuslain tulkinnan tukijana. Nixon tuki näitä näkemyksiä, ja kun Burger oli saatavilla oleva liittovaltion tuomari, hän valitsi Burgerin. Senaatti vahvisti Burgerin nimityksen lähes yksimielisesti. Warren vannoi virkavalan 23. kesäkuuta 1969.


title: Warren E. Burger

text: Muistelmiensa mukaan Nixon pyysi keväällä 1970 Burgeria valmistautumaan pyrkimään presidentiksi vuoden 1972 vaaleissa, mikäli Yhdysvaltain sotilaallisen intervention takaiskut Kambodžassa kävisivät kestämättömiksi. Muutama vuosi myöhemmin Burger mainittiin Nixonin varapresidenttiehdokkaiden listalla John Connallyn, Ronald Reaganin ja Nelson Rockefellerin ohella korvaamaan veropetosskandaalin takia syyskuussa 1973 eronneen Spiro Agnew'n, mutta virkaan nimitettiin kuitenkin Gerald Ford.


title: Warren E. Burger

text: Burger jäi eläkkeelle 26. syyskuuta 1986. Sen jälkeen hän valvoi presidentti Ronald Reaganin nimittämänä monumentin "The National Monument to the U.S. Constitutionin" valmistumista osana Yhdysvaltain perustuslain 200-vuotisjuhlaa. Hän oli 1900-luvun pisimpään korkeimman oikeuden puheenjohtajana toiminut henkilö. Myöhemmin Burger arvosteli julkisesti perustuslain toista lisäystä ”eturyhmien hyväksikäyttämäksi huijaukseksi”. Hänen käsityksensä mukaan monien aseteollisuuden lobbarien tukema ja levittämä perustuslain tulkinta, että toisen lisäyksen takaama oikeus omistaa aseita tekisi aseiden myyntiä rajoittavien lakien säätämisen perustuslain vastaiseksi, oli virheellinen ja näiden tarkoituksella levittävän disinformaatiota.


title: Warren E. Burger

text: Burger kuoli nukkuessaan sydänkohtaukseen 25. kesäkuuta 1995 kotonaan Washingtonissa. Hän oli 87-vuotias.


title: The Last of Us Part II

text: The Last of Us Part II on tuleva Naughty Dogin kehittämä ja Sony Interactive Entertainmentin julkaisema toimintaseikkailu- ja selviytymiskauhupeli. Se on jatko-osa pelille "The Last of Us" (2013). Peli julkistettiin PlayStation Experience -tapahtumassa joulukuussa 2016.


title: The Last of Us Part II

text: Viisi vuotta myöhemmin edellisen osan tapahtumista, 19-vuotias Ellie jatkaa eloaan Joelin parissa. He kohtaavat mysteerisen kultin, joka uhkaa ihmiskuntaa. Pelaaja ohjaa Ellieä, joka lähtee matkalleen pysäyttääkseen kultin.


title: The Last of Us Part II

text: 30. lokakuuta 2017, pelin toinen traileri, paljasti neljä uutta hahmoa: Yara (es. Victoria Grace), Lev (Ian Alexander), Emily (Emily Swallow) ja toistaiseksi nimeämätön hahmo, jota esittää Laura Bailey.


title: The Last of Us Part II

text: Kolmas traileri julkaistiin 11. kesäkuuta 2018 Electronic Entertainment Expo 2018 -tapahtumassa. Trailerissa näytettiin välikohtaus, jossa esiteltiin uusi hahmo Dina (Shannon Woodward). Lisäksi siinä esiteltiin ensimmäistä kertaa pelikuvaa.


title: The Last of Us Part II

text: "The Last of Us Part II:n" kehitys aloitettiin vuonna 2014. Ashley Johnson ja Troy Baker palaavat rooleihinsa Ellienä ja Joelina. Pelin ovat käsikirjoittaneet ohjaaja Neil Druckmann ja Halley Gross. Gustavo Santaolalla palaa pelin säveltäjäksi.


title: Bentsyyliklooriformiaatti

text: Bentsyyliklooriformiaatti (CHClO) on klooriformiaattiestereihin kuuluva orgaaninen yhdiste. Yhdistettä käytetään orgaanisen kemian synteeseissä erityisesti amiinien ja aminohappojen suojaukseen.


title: Bentsyyliklooriformiaatti

text: Huoneenlämpötilassa bentsyyliklooriformiaatti on väritöntä nestettä ja sillä on voimakas pistävä haju. Yhdiste reagoi veden kanssa ja reagoi alkoholien kanssa muodostaen karbonaattiestereitä ja amiinien kanssa muodostuu karbamaatteja. Kuumennettaessa bentsyyliklooriformiaattia se hajoaa hiilidioksidiksi ja bentsyylikloridiksi.


title: Bentsyyliklooriformiaatti

text: Bentsyyliklooriformiaattia valmistetaan bentsyylialkoholin ja fosgeenin välisellä reaktiolla. Liuottimena reaktiossa käytetään tolueenia.


title: Bentsyyliklooriformiaatti

text: Bentsyyliklooriformiaattia käytetään orgaanisen kemian synteeseissä suojaamaan alkoholeja, hydratsiineja ja aminoryhmiä. Erityisesti sitä käytetään aminohappojen suojaukseen peptidisynteesien yhteydessä. Suoijaus voidaan purkaa katalyyttisellä vedytyksellä. Yhdiste aktivoi pyridiinin ja nukleofiilien välisiä reaktioita.


title: Viron väliaikainen hallitus

text:
Viron väliaikainen hallitus oli Viron tasavallan maapäivien toimeenpaneva elin 24. helmikuuta 1918 – 8. toukokuuta 1919. Sen nimitti Viron kuvernementin maapäivien ennen itsenäisyysjulistusta nimittämä pelastuskomitea. Pelastuskomitea julisti Viron itsenäiseksi 24. helmikuuta 1918.
Saksa miehitti Viron itsenäisyysjulistuksen jälkeisenä päivänä, ja hallitus meni maan alle. Koko maa pyrittiin saksalaistamaan. Saksan antauduttua 11. marraskuuta 1918 väliaikainen hallitus pystyi taas toimimaan.Väliaikainen hallitus erosi 9. toukokuuta 1919, kun perustuslakia säätävä kokous oli kokoontunut 23. huhtikuuta 1919.


title: Vilppulan Nyrkkeilijät

text: Vilppulan Nyrkkeilijät r.y. on 2. elokuuta 1973 perustettu ja 8. lokakuuta 1973 rekisteröity suomalainen nyrkkeilyseura. Seuran urheilijat ovat edustaneet Suomea EM- ja MM-kilpailuissa ja voittaneet yhteensä kymmeniä SM-mitaleja. Nykyisin sillä on jäseniä 95, ja korkeimmillaan jäsenmäärä oli vuonna 1990, jolloin jäseniä oli noin 170. Seura järjesti kolme nuorten maaottelua; vuonna 1983 Unkaria, vuonna 1984 Ruotsia ja vuonna 1991 Viroa vastaan.


title: Vilppulan Nyrkkeilijät

text: Seuran toiminta jatkui 1970-luvulta 2000-luvun alkuvuosiin, ja sen toiminta aloitettiin uudelleen vuonna 2012, josta lähtien sen jäsenmäärä on noussut nopeasti seitsemästä lähes sataan.


title: Vilppulan Nyrkkeilijät

text: Seura tukee Markku Ahosen hyväntekeväisyystyötä virolaisten nuorten hyväksi.


title: Vilppulan Nyrkkeilijät

text: Seuran puheenjohtaja on Markku Ahonen, joka on lisäksi ollut mukana perustamassa seuraa vuonna 1973, ja sen varapuheenjohtajana toimii Olli Paski. Johtokuntaan kuuluvat myös Kristian Ravantti, Harri Pasuri ja Simo Salmi.


title: Bernard Parmegiani

text: Bernard Parmegiani (27. lokakuuta 1927 − 21. marraskuuta 2013) oli ranskalainen säveltäjä, joka tunnetaan parhaiten hänen elektronisesta tai akusmaattisesta musiikistaan.


title: Television kanavauudistus 1993

text: Television kanavauudistus 1993 oli Suomen televisiokanavien uudelleenjärjestely vuoden 1993 alussa. Uudistuksessa mainosrahoitteinen televisiotoiminta siirtyi omalle MTV3-kanavalleen, joka muodostettiin yhdistämällä MTV:n siihen asti Yleisradion kanavilla toimineet lähetykset ja MTV:n vuonna 1990 enemmistöomistukseensa saama Kolmoskanava. Yleisradio joutui nyt ensi kertaa todelliseen kilpailutilanteeseen MTV:n kanssa, kun ne siihen asti olivat jakaneet ohjelma-aikaa ja koordinoineet työnjakoa samoilla kanavilla. Ennen kanavauudistusta MTV:n roolina Yleisradion kanavilla oli tarjota viihdettä ja fiktiota Ylen oman tarjonnan painottuessa selvästi tietopuoliseen ohjelmistoon. Tilanne oli sama sekä Yle TV1- että Yle TV2 -kanavilla, jolloin kanavien ohjelmaprofiileissa ei juuri ollut eroa.


title: Television kanavauudistus 1993

text: Yleisradion aloittaessa televisiotoimintaa 1950-luvun loppupuolella hyväksyttiin mainoksista saatavat tulot lupamaksujen ohella yhdeksi rahoituskeinoksi. Yle ulkoisti mainosrahoituksen hankinnan Oy Mainos-TV-Reklam Ab:lle (vuodesta 1982 MTV Oy), jolle se vuokrasi lähetysaikaa. 1980-luvun alussa yleistyneiden erilaisten kaapeli- ja taivaskanavien pelättiin vievän Ylen ja MTV:n katsojia. Lisäksi MTV pelkäsi vuonna 1985 aloittaneiden paikallisradioiden uhkaavan sen mainosmyyntiä. Vastatoimena muuttunutta mediakenttää kohtaan Yle, MTV ja Nokia Oy perustivat Oy Kolmostelevisio Ab:n marraskuussa 1985. Kolmoskanava aloitti täysipainoiset lähetyksensä 1. syyskuuta 1987.


title: Television kanavauudistus 1993

text: Syksyllä 1988 MTV alkoi olla taloudellisissa vaikeuksissa Kolmoskanavan kanssa mainosrahoista kilpailemisen ja mainosajan vähentyneen myynnin johdosta. Ratkaisuna ongelmaan sovittiin kesäkuussa 1989, että Kolmoskanava myydään MTV:lle tytäryhtiöksi, ja että MTV siirtyy lähettämään ohjelmiaan Kolmoskanavalle vuoteen 1993 mennessä.


title: Television kanavauudistus 1993

text: Kanavauudistus toteutui suunnitellusti uutenavuotena 1993. Kanavauudistus lisäsi vuoden ensimmäisinä viikkoina televisionkatselua, mutta pudotti rajusti Ylen katsojamääriä, kun taas uuden MTV3-kanavan osuus katsojista nousi 43 prosenttiin. Uuden kaupallisen kanavan uutuudenviehätyksen ohella syynä oli Ylen epäonnistuminen ohjelmistonsa uudistamisessa. TV1:n alkuiltojen sekavaksi ja väkinäiseksi koettu makasiiniohjelma "Suomen Televisio" sai paljon odotettua vähemmän katsojia, vain 150 000–300 000. Samoin tuttujen puoli yhdeksän iltauutisten muuttaminen klo 20–21 kestäväksi "Uutistunniksi" epäonnistui täysin, ja jo maaliskuussa 1993 iltauutiset palautettiin vanhalle paikalleen klo 20.30. Iltauutisten katsojamäärä palautui pian alle puolen miljoonan tasosta yli miljoonaan. Keväällä 1993 tehdyssä kyselyssä niukka enemmistö suomalaisista (54 %) piti kanavauudistusta sinänsä onnistuneena, mutta peräti 31 prosentin mielestä Ylen ykköskanavan ohjelmat olivat sen yhteydessä huonontuneet.


title: Television kanavauudistus 1993

text: Huhtikuussa 1993 TV1:n kanavajohtaja Aarno Kaila esitteli korjaustoimenpiteenä uuden organisaatiomallin, jossa muun muassa Ere Kokkonen sai lähteä fiktiolinjan johdosta. Vuonna 1994 Ylen pääjohtaja Reino Paasilinna esikuntineen vaihdettiin toimitusjohtaja Arne Wessbergiin, joka nimitti Ylen uudessa 1. huhtikuuta 1994 voimaan astuneessa organisaatiossa koko televisiotoiminnan uudeksi johtajaksi entisten kanavajohtajien tilalle Kolmoskanavan nousuun saaneen Heikki Lehmuston. Yhden johtajan alaisuudessa TV1 ja TV2 alettiin profiloida toisistaan erottuviksi kanaviksi. Kakkoskanavan faktapainotteisuus alkoi vaihtua elokuviin, televisiosarjoihin sekä muihin viihde- ja harrastusohjelmiin.


title: Francis Dhomont

text: Francis Dhomont (s. 2. marraskuuta 1926 Pariisi) on ranskalainen akusmaattisen musiikin säveltäjä.


title: Jean-Claude Risset

text: Jean-Claude Risset (18. maaliskuuta 1938 Le Puy-en-Velay – 21. marraskuuta 2016) oli ranskalainen säveltäjä ja akusmaattiseksi musiikiksi kutsutun suuntauksen kehittäjä. Hän oli Yhdysvalloissa alkunsa saaneen tietokonemusiikin merkittävä pioneeri, joka osallistui digitaalisten tietotekniikoiden tuomiseen ranskalaiseen ja yleisemmin eurooppalaiseen musiikkimaailmaan esimerkiksi IRCAM-instituutissa sekä Orsayn ja Marseille-Lumiryn yliopistoissa. Rissetillä oli sekä musiikillinen että tieteellinen koulutus, ja hän oli ensimmäinen ranskalainen säveltäjä, joka sovelsi työssään tietokonepohjaista äänisynteesiä.


title: Johanna Rytkölä

text: Johanna Rytkölä (s. 1956, o.s. Näsänen) on suomalainen kuvanveistäjä, joka käyttää materiaalinaan keramiikkaa.Rytkölä valmistui Taideteollisesta korkeakoulusta kuvataideopettajaksi vuonna 1982 ja taiteen maisteriksi keramiikkataiteen osastolta vuonna 1986. Hänelle on myönnetty valtion viisivuotinen taiteilija-apuraha vuonna 2008 ja yksivuotinen apuraha vuonna 2015.


title: Johanna Rytkölä

text: Johanna Rytkölän ensimmäinen yksityisnäyttely oli Helsingissä Galleria Brondassa vuonna 1988. Hän oli jo aiemmin esitellyt töitään ryhmänäyttelyissä alkaen Taideteollisen korkeakoulun opiskelijoiden näyttelystä ”Esineitä” vuonna 1983. Uudenmaan läänin taidetoimikunnan palkitsemaan näyttelyyn liittyi opiskelijoiden manifesti, joka kritisoi esineympäristön kaupallistumista ja peräänkuulutti ekologista muotoilua. Rytkölän ensimmäinen yksityisnäyttely ulkomailla oli Tukholmassa -galleriassa vuonna 1988.


title: Johanna Rytkölä

text: Johanna Rytkölän töitä on ollut esillä lukuisissa yksityisnäyttelyissä ja kymmenissä yhteis- ja ryhmänäyttelyissä Suomessa ja eri puolilla maailmaa (Saksa, Itävalta, Ranska, Italia, Portugali, Espanja, Hollanti, Iso-Britannia, Japani, Korea, Taiwan, Kiina, Kanada, Yhdysvallat, Norja, Tanska, Irlanti, Kroatia, Turkki, Unkari, Romania, Venäjä).


title: Johanna Rytkölä

text: Yksityisnäyttelyitä Rytkölällä on viime vuosina ollut esimerkiksi Heinolan taidemuseossa vuonna 2016 ja Galleria Brondassa Helsingissä vuonna 2014. Vuonna 2018 hänen töitään oli esimerkiksi kansainvälisessä ”About Clay” -näyttelyssä Fiskarsissa, Pyhäniemen kartanon kuvataidenäyttelyssä ja ”Urbaani luonto” -näyttelyssä Rovaniemellä. Ulkomailla hänen töitään on viimeksi esitelty Moskovan nykytaiteen biennaalissa vuonna 2017 ja vuonna 2018 Taiwanissa IAC-kongressiin liittyvässä näyttelyssä sekä Saksassa Galleria Hellerin 40-vuotisjuhlanäyttelyssä ”Keramik der Welt”.


title: Johanna Rytkölä

text: Rytkölä asuu ja työskentelee Vantaalla entisestä kaupparakennuksesta kunnostetussa ateljeetalossaan. Johanna Rytkölä on taidemaalari Perttu Näsäsen sisar. Heidän isänsä oli professori Reino Näsänen.


title: Johanna Rytkölä

text: Johanna Rytkölä muovaa ja leikkaa usein varsin kookkaat veistoksensa kivitavarasavesta. Hänen teoksilleen on tunnusomaista plastiset, selkeät muodot sekä erilaisilla lietteillä ja lasitteilla aikaansaadut värikkäät, mattaa ja kirkasta yhdistävät elävät pinnat.


title: Johanna Rytkölä

text: Jennifer Hawkins Opie kirjoittaa:”Työt muistuttavat Hans Arpin ja varhaisemman Picasson rakastamia vuolaita, litteitä, amorfisia muotoja. Lineaarisen ja dekoratiivisen muodon tutkimisen lisäksi Rytkölällä on erittäin tarkka värintaju sekä taito luoda ja hallita värejä työssään.”Rytkölän töille ominaiset kaartuvat tasopinnat synnyttävät usein illuusion rohkeasta liikkeestä, joka assosioituu tanssiin, musiikkiin tai veden virtaukseen ”Monen teoksen aaltoileva liike on omiaan synnyttämään mielikuvia jostakin vedenkaltaisen väliaineen muotoilemasta.” Teosten virtaviivaisissa muodoissa on nähty sekä geometrisiä tai arkkitehtonisia että orgaanisia tai ”biomorfisia” piirteitä. Toisaalta hänen teoksiaan on luonnehdittu ”surreaalisiksi” ja työtään vapaaksi muotojen kahleista.


title: Johanna Rytkölä

text: Keramiikan tekniikat hallitsevana tekijänä Rytkölän on nähty jatkavan suomalaisen keramiikkataiteen perinnettä mutta samalla erottuvan siitä kuvanveistoon assosioituvalla näkemyksellään. Häntä on luonnehdittu uudistusmieliseksi sekä kuvanveistäjänä että taidekeraamikkona.


title: Johanna Rytkölä

text: Valtion taideteostoimikunnan kokoelmassa on useita Johanna Rytkölän teoksia. Rytkölän keramiikkaveistoksia on lukuisissa julkisissa ja yksityisissä taidekokoelmissa Suomessa, esimerkiksi:


title: Johanna Rytkölä

text: Hänen töitään on myös useissa ulkomaisissa keramiikka-, taideteollisuus- tai taidekokoelmissa, esimerkiksi:


title: Johanna Rytkölä

text: Johanna Rytkölän värikäs nauhamainen teos ”Riemumuuri” jakaa Tampereen oikeus- ja poliisitalon sisääntuloaukion kahteen osaan. Tehdasvalmisteisista klinkkerilaatoista koostuva 14 metriä pitkä teos valmistui vuonna 1993 valtion taideteostoimikunnan tilauksesta.


title: Johanna Rytkölä

text: Vuonna 2005 valmistui Helsingin Arabianrantaan Päivi Kiurun, Maarit Mäkelän ja Johanna Rytkölän yhteistyönä 12 metriä pitkä muurimainen keramiikkaveistos. Entistä rantaviivaa mukailevan veistoksen elementtien pintaan serigrafiatekniikalla painetut kuvat kertovat paikalla sijainneen Arabian tehtaan vaiheista. Koko asuinalueen rakennuskustannuksista varattiin ulko- ja sisätiloihin sijoitettujen taideteosten hankintaan 1-2 prosenttia.


title: Johanna Rytkölä

text: Vuonna 2018 Johanna Rytkölä toteutti kolme kookasta reliefiä Vantaalla sijaitsevaan Katriinan sairaalaan. Keramiikasta ja kierrätyslasista valmistetut teokset koostuvat kukin yli kymmenestä erikokoisesta fragmentista. Teokset olivat tilaustyö Vantaan taidemuseolle.


title: Johanna Rytkölä

text: Johanna Rytkölän teos ”Matkalla paratiisiin II” palkittiin hopeamitalilla (Medaglia d´argento del Presidente della Repubblica) Faenzan kansainvälisessä keramiikkataiteen kilpailussa (49. Concorso Internazionale della Ceramica d´Arte) Italiassa vuonna 1995. Kilpailuteosten tiukassa karsinnassa painotettiin valintakriteereinä keramiikan arkkitehtonisia ja plastisia ominaisuuksia.


title: Johanna Rytkölä

text: Johanna Rytkölä on Suomen Kuvanveistäjäliiton jäsen vuodesta 1991 ja Ornamo ry:n jäsen vuodesta 1987. Rytkölällä on ollut useita asiantuntijatehtäviä keramiikkataiteen piirissä – esimerkiksi Keramiikka tilassa -näyttelyn ohjausryhmän jäsen 2014. Valtion taideteostoimikunnassa hän oli jäsenenä vuosina 1996–1998.


title: Johanna Rytkölä

text: Keramiikkataiteen kansainväliseen järjestöön International Academy of Ceramics (IAC-AIC) Rytkölä on kuulunut vuodesta 2007. Vuonna 2017 hän osallistui Ornamon edustajana delegaatioon, jonka myötävaikutuksella Arktinen keramiikkakeskus sai järjestettäväkseen IAC:n kansainvälisen kongressin Rovaniemellä ja Posiolla vuonna 2020.


title: Johanna Rytkölä

text: Johanna Rytkölä on ollut perustajajäsenenä taiteilijaryhmissä Taiteilijat O, Kuuma linja ja Helsinki Fat Clay. Taideteollisen alan kuvataiteilijoita edustava Taiteilijat O pyrkii toimimaan linkkinä Ornamon ja Suomen Taiteilijaseuran välillä. Kuuma linja -ryhmän tavoitteena oli nostaa keramiikkataiteen arvostusta Suomessa. Ryhmä järjesti vuosituhannen vaihteessa keramiikkanäyttelyitä taidemuseoissa eri puolilla Suomea. Helsinki Fat Clay -ryhmän tavoitteena on edistää suomalaisen keramiikkataiteen kansainvälistymistä. Esimerkiksi vuonna 2012 ryhmä esiteli suomalaista keramiikkaa kutsunäyttelyssä Faenzan keramiikkamuseossa Italiassa.


title: Thea Krokan Murud

text: Thea Krokan Murud (s. 6. kesäkuuta 1994) on norjalainen maastohiihtäjä. Hän edustaa Søre Ål IL:ää.


title: Thea Krokan Murud

text: Maailmancupissa Murud kilpaili ensimmäisen kerran 11. maaliskuuta 2015 ollen 49:s perinteisen hiihtotavan sprintissä Drammenissa. Ensimmäiset maailmancupin pisteensä hän sai oltuaan 25:s vastaavassa kilpailussa 8. maaliskuuta 2017. Kymmenen parhaan joukkoon hän sijoittui ensimmäisen kerran oltuaan kymmenes Lillehammerin perinteisen hiihtotavan sprintissä joulukuussa 2017. Toistamiseen hän saavutti saman sijoituksen Drammenin perinteisen hiihtotavan sprintissä maaliskuussa 2018.


title: Thea Krokan Murud

text: Skandinavia Cupissa Murud on kilpaillut helmikuusta 2014 lähtien. Parhaimmillaan hän on ollut viides 15 kilometrin perinteisen hiihtotavan kilpailussa Lillehammerissa 11. joulukuuta 2016.


title: Thea Krokan Murud

text: Euroopan nuorten olympiafestivaaleilla Tšekin Liberecissä helmikuussa 2011 Murud saavutti hopeaa 7,5 kilometrin perinteisen hiihtotavan kilpailussa. Helmikuussa 2012 Murud osallistui nuorten MM-kilpailuihin Turkin Erzurumissa, jossa hän oli viiden kilometrin perinteisen hiihtotavan kilpailussa 14:s ja hiihti lisäksi kuudenneksi sijoittuneessa viestijoukkueessa. Alle 23-vuotiaiden MM-kilpailuissa Romanian Râșnovissa helmikuussa 2016 Murud hiihti kolme matkaa ollen parhaimmillaan 13:s kymmenen kilometrin perinteisen hiihtotavan kisassa. Vuoden 2017 alle 23-vuotiaiden MM-kilpailuissa Yhdysvaltain Soldier Hollow’ssa Murud saavutti MM-hopeaa perinteisen hiihtotavan sprintissä.


title: Thea Krokan Murud

text: Murud saavutti Norjan-mestaruuskisoissa 2016 pronssia kymmenen kilometrin perinteisen hiihtotavan kilpailussa.


title: Mikko Aspa

text: Mikko Aspa on suomalainen muusikko, joka tunnetaan parhaiten black metal -yhtye Clandestine Blazen solistina. Aspa laulaa myös ranskalaisessa Deathspell Omegassa, johon hän liittyi vuonna 2003. Hänen muita projektejaan ovat muun muassa melumuusiikkia esittävät Clinic of Torture, Grunt, Nihilist Commando, Pain Nail sekä RAC-yhtye Vapaudenristi, joissa hän laulaa ja soittaa kaikkia instrumentteja. Tämän lisäksi Vapaudenristillä on nykyisin kokoonpano konserttiesiintymisiä varten. Lisäksi Aspa on tehnyt yhteistyötä puolalaisen black metal -yhtye Mgłan kanssa.


title: Mikko Aspa

text: Aspa kiinnostui musiikista hyvin nuorena. Hän nauhoitti nauhoitti ja julkaisi omaa musiikkiaan ensimmäisen kerran 15-vuotiaana. Hän on maailmankatsomukseltaan radikaali nihilisti. Hänet on usein yhdistetty mediassa äärioikeistolaiseksi, muttei ole itse kommentoinut asiaa.


title: Mikko Aspa

text: Aspa pitää kotikaupungissaan lahdessa Sarvilevyt-levykauppaa. Hän omistaa myös Northern Heritage -ja Freak Animal -levymerkit. Aspaa on myös haastateltu vuonna 2011 julkaistussa suomalaista black metal -musiikkia käsittelevässä dokumenttielokuvassa "Loputon Gehennan liekki".


title: Ladies’ Code

text: Ladies’ Code on vuonna 2013 perustettu eteläkorealainen yhtye, johon kuuluvat Ashley, Sojung ja Zuny. Alun perin viisijäseniseen yhtyeeseen kuuluivat myös EunB ja RiSe, mutta he kuolivat syyskuussa 2014 yhtyeen jouduttua auto-onnettomuuteen. Yhtye on julkaissut kolme EP:tä.


title: Ladies’ Code

text: EP:t


title: Idealno loša

text: Idealno loša (Идеално лоша) pop-folk-laulaja Svetlana Ražnatovićin kolmastoista studioalbumi. Se julkaistiin 17. kesäkuuta 2006.


title: Silja Känsäkoski

text: Silja Känsäkoski (s. 1997) on suomalainen uimari. Hän sijoittui uinnin lyhyen radan MM-kisoissa joulukuussa 2016 Windsorissa, Kanadassa 100 metrin rintauinnissa kuudenneksi omalla ennätyksellään. Samalla hän teki yhdessä Jenna Laukkasen kanssa suomalaista urheiluhistoriaa, kyseessä oli nimittäin todennäköisesti ensimmäinen kerta, kun kaksi suomalaista naisuimaria oli samassa MM-finaalissa. Hän voitti samalla matkalla marraskuussa 2016 uinnin Suomen mestaruuden.


title: Jaan Raamot

text: Jaan Raamot (9. elokuuta () 1873 Vigala, Läänemaa – 5. tammikuuta 1927 Jäneda, Harjumaa, Viro) oli virolainen poliitikko ja Viron väliaikaisen hallituksen maatalous- ja elintarvikeministeri. Hän oli hallituksen maanalaisen vaiheen rahoituksen organisoija. Hän oli Maarahva Liitin jäsen.


title: Jaan Raamot

text: Raamot oli koulutukseltaan filosofian tohtori. Hän opiskeli Goldingenin opettajaseminaarissa ja Suomessa Mustialan maanviljelysopistossa ja väitteli Königsbergin yliopistosta 1906.


title: Jaan Raamot

text: Raamot oli Konstantin Pätsin Viron väliaikaisen hallituksen maatalous- ja elintarvikeministeri sen kolmessa vaiheessa. Hän oli 1919 perustetun kansallisen puolustuskomitean jäsen.


title: Jaan Raamot

text: Raamotin puoliso Mari Raamot (1872–1966) oli Naiskodukaits-järjestön puheenjohtaja ja miehensä kanssa Tarton lähistölle Sahkapuun tilalle perustamansa tyttöjen maatalous- ja kotitalouskoulun johtaja.


title: Molestor Kadotus

text: Molestor Kadotus, oikealta nimeltään Jarkko Hirtolahti (s. Ylöjärvi) on suomalainen muusikko, joka tunnetaan parhaiten black metal -yhtyeistä Anal Blasphemy ja Musta Kappeli. Hänen muita yhtyeitään ovat Calvarium, Sinisterite, Blasphemous Devotion sekä suomalais-saksalainen Black Priest of Satan.


title: Molestor Kadotus

text: Vuonna 2003 hän perusti Hammer of Hate -levy-yhtiön, jonka hän myi KVLTin jäsenille vuonna. Kadotuksella on pienempi täysin C-kasettijulkaisuihin keskittyvä Spread Evil Productions. Kadotus myi levy-yhtiön vuonna 2013. Molestor Kadotusta on haastateltu vuonna 2011 julkaistussa suomalaista black metal -musiikkia käsittelevässä dokumenttielokuvassa "Loputon Gehennan liekki".


title: Molestor Kadotus

text: Molestor Kadotus on saanut kristillisen kasvatuksen, mutta kiinnostui Saatanasta jo lapsena ja on vakaumukseltaan satanisti sekä saatananpalvoja. Teini-iässä hän kiinnostui metallimusiikista kuultuaan King Diamondia, Mercyful Fatea ja Venomia. Kadotus on naimisissa.


title: Nimettömät seksiaddiktit

text: Nimettömät seksiaddiktit () on kahdentoista askeleen ohjelma seksiriippuvuudesta toipumiseen. SAA on myös kansainvälinen liike, jonka jäsenten päämääränä on pysyä seksuaalisesti raittiina ja auttaa tässä toisia seksiaddikteja. Liike toimii paikallisina ryhminä kuten esikuvansa AA-liike, eli nimettömät alkoholistit.


title: Nimettömät seksiaddiktit

text:
SAA:n juuret ovat 1977 Yhdysvaltojen Minneapolisissa Lake Harriet:n rannalla venevajassa alkaneissa kokouksissa. Kokousten vakiintuessa yhteen iltaan viikossa jotkin jäsenet tunsivat tarvetta tavata toisensa useammin. Tällöin perustettiin viikottaiset aamiaistapaamiset. Osallistujista suurin osa työskenteli terveydenhuollon parissa ja he olisivat halunneet suositella ryhmää myös asiakkailleen. Ongelmaksi muodostui ajatus olla asiakkaiden kanssa samoissa kokouksissa. Tämän vuoksi perustettiin kolmas ryhmä jota terapeutit pystyivät suosittelemaan asiakkailleen. Ryhmät kasvoivat ja jakautuivat uudelleen ja uudelleen. Kun perustettiin komitea koordinoimaan ryhmien välistä toimintaa, voidaan sanoa Sex Addicts Anonymousin saaneen alkunsa. Sittemmin SAA on levinnyt ympäri maailman.
Toiminnan ydin on viikottaiset kokoukset, joihin osallistutaan vain etunimellä. Kokouksia voidaan pitää myös puhelimella. Vuonna 2018 on kokoontunut neljä ryhmää Helsingissä ja yksi Tampereella.


title: Nimettömät seksiaddiktit

text: Nimettömien seksiaddiktien jäsenyydelle ei ole muita vaatimuksia kuin halu lopettaa pakonomainen seksuaalinen käyttäytyminen. Tällä periaatteella on haluttu varmistaa, että kuka tahansa riippumatta esimerkiksi yhteiskunnallisesta asemastaan, sukupuolestaan, iästään tai uskontokunnastaan voi hakea apua. Jäsenmaksua ei ole vaan toiminnan kulut kuten tilavuokrat katetaan jäsenten ja ulkopuolisten lahjoituksilla. SAA ei pidä jäsenistöstään luetteloa, mutta toipuvat seksiaddiktit, jotka käyvät SAA:n kokouksissa, kutsuvat itseään SAA:n jäseniksi tai SAA:laisiksi.


title: Nimettömät seksiaddiktit

text: Osallistumista pohtivalle liike tarjoaa Minäkö addikti -testin, joka voi auttaa selvittämään, tarvitseeko apua seksuaalisuutensa kanssa. Samaa kartoittavaa seksiriippuvuustestiä tarjoaa myös A-klinikkasäätiön päihdelinkki. Riippuvuus on monitulkintainen asia ja sen määrittely vaatii huolellisuutta ja varovaisuutta.


title: Nimettömät seksiaddiktit

text: Nimettömät seksiaddiktit ei pidä itseään uskonnollisena vaan hengellisenä liikkeenä. SAA:ssa puhutaan Jumalasta tai korkeammasta voimasta, jonka jokainen ryhmän jäsen määrittelee itse. Korkeampi voima voi olla myös ei-uskonnollinen asia, kuten SAA-ryhmä itse.


title: Filip Sandberg

text: Filip Sandberg (s. 23. heinäkuuta 1994 Järfälla, Ruotsi) on ruotsalainen jääkiekkoilija, joka pelaa NHL-joukkue San Jose Sharksin organisaatiossa. Hän aloittanee kauden 2017–2018 AHL-joukkue San Jose Barracudassa. Sandberg on pelipaikaltaan oikea laitahyökkääjä, mutta hän osaa pelata myös keskellä. Elite Prospects -sivusto kertoi vuonna 2012 tehdyssä analyysissä pienikokoisen Sandbergin olevan hyvällä visiolla varustettu, hyvin peliä lukeva, luova pelintekijä. Hänet mainittiin myös hyväksi kahden suunnan pelaajaksi, joka luistelee hyvin, pelaa joukkueelleen ja tykkää myös ärsyttää vastustajia. Sandberg laukoo oikealta.


title: Filip Sandberg

text: Sandberg on AIK IF:n kasvatti. Hän voitti seurassa U16 SM:n hopeaa vuonna 2009. Sandberg siirtyi 16-vuotiaana HV71:ään kaudeksi 2010–2011. Kaudella 2011–2012 hän oli seuran J20-junioreiden kolmanneksi paras pistemies tehoilla 14+20=34 ja Sandberg voitti HV71:n sisäisen tehotilaston lukemalla +20. Hän voitti kauden päätteeksi J20 SuperElitin hopeaa. Kaudella 2012–2013 Sandberg toimi joukkueensa kapteenina. Hän oli HV71:n paras maalintekijä ja jakoi sisäisen pistepörssin voiton Johan Johnssonin kanssa tehoilla 24+29=53. He jakoivat koko sarjan pistepörssin kolmannen sijan. Sandberg voitti myös joukkueensa sisäisen tehotilaston lukemalla +20. Hän voitti kauden päätteeksi J20 SuperElitin mestaruuden ja Sandberg valittiin sarjan parhaaksi hyökkääjäksi. Hän debytoi kauden aikana myös HV71:n Elitserien-joukkueessa, jossa Sandberg pelasi 15 runkosarjaottelua tehopistein 1+1=2 sekä kaksi European Trophy -ottelua tehopistein 1+1=2.


title: Filip Sandberg

text: Huhtikuussa 2013 Sandberg solmi HV71:n kanssa vuoden mittaisen SHL-sopimuksen. Hänen tulokaskautensa 2013–2014 toi liigassa kaikkiaan 30 runkosarja- ja kahdeksassa playoff-ottelussa tehot 1+4=5. Sandberg pelasi kauden aikana miesten pelejä myös kymmenen ottelun verran lainalla sarjatasoa alemapana HockeyAllsvenskan-joukkue VIK Västerås HK:ssa, jonne hän siirtyi marraskuussa 2013. Kevätkaudella Sandberg vahvisti myös HV71:n J20-junioreita, jonka sisäisen pistepörssin voiton hän jakoi pudotuspeleissä Victor Romforsin kanssa tehoilla 4+4=8. Sandberg voitti kauden päätteeksi J20 SuperElitin mestaruuden. Maaliskuussa 2014 hän teki kaksivuotisen jatkosopimuksen HV71:n kanssa.


title: Filip Sandberg

text: Ensimmäisellä kokonaisella SHL-kaudellaan 2014–2015 Sandberg teki 55 runkosarjaottelussa tehot 6+12=18 ja kuudessa playoff-ottelussa yhden syöttöpisteen. Kaudella 2015–2016 hän teki Ruotsin pääsarjatason yhden kauden piste-ennätyksensä tehoilla 9+12=21. Pudotuspeleissä Sandberg jakoi HV71:n sisäisen tehotilaston voiton kolmen muun pelaajan kanssa lukemalla +2. Helmikuussa 2016 hän teki joukkueen kanssa vuoden mittaisen jatkosopimuksen. Kaudella 2016–2017 Sandberg teki runkosarjassa 25 tehopistettä, mutta nousi pudotuspeleissä suureen rooliin voitettuaan HV71:n sisäisen piste- ja syöttöpörssin tehoilla 6+8=14, joilla hän sijoittui koko liigan pistepörssissä kolmanneksi. Sandberg voitti kauden päätteeksi Ruotsin-mestaruuden.


title: Filip Sandberg

text: Toukokuussa 2017 Sandberg teki kaksivuotisen tulokassopimuksen San Jose Sharksin kanssa. Syksyn 2017 harjoitusleirin päätteeksi seura lähetti hänet AHL-joukkue San Jose Barracudaan.


title: Filip Sandberg

text: Sandberg pelasi alle 20-vuotiaiden MM-kilpailuissa vuosina 2013 ja 2014, joista molemmat turnaukset päättyivät hopeaan. Vuoden 2013 turnauksessa hänet valittiin sekä Tšekkiä että Sveitsiä vastaan pelatun alkulohkon ottelun päätteeksi Ruotsin ottelun parhaana pelaajana.


title: Filip Sandberg

text: Sandberg pelasi myös alle 18-vuotiaiden MM-kilpailuissa vuonna 2012, jolloin hän voitti hopeaa. Sandberg pelasi myös alle 18-vuotiaiden Ivan Hlinkan muistoturnauksessa vuonna 2011, jolloin hän voitti hopeaa. Sandberg pelasi myös alle 19-vuotiaiden World Junior A Challengessa vuonna 2011. Yhteensä hän on pelannut 34 nuorten ja 32 poikien maaottelua. Sandberg on kuulunut myös Ruotsin alle 20-vuotiaiden maajoukkueen kapteenistoon.


title: Filip Sandberg

text: Ruotsin A-maajoukkueessa Sandberg on pelannut 14 ottelua tehopistein 2+1=3. Hän teki A-maajoukkuedebyyttinsä Euro Hockey Challengessa 2. huhtikuuta 2015 Trenčínissä Slovakiaa vastaan. Sandberg avasi maalitilinsä A-maajoukkueessa heti kahdella osumalla vuotta myöhemmin Euro Hockey Challengessa 17. huhtikuuta 2016 Landshutissa Saksaa vastaan. Hänen molemmat ottelussa tekemänsä laukaukset menivät näin ollen maalin. Sandberg putosi lopulta viimeisten joukossa saman kevään MM-joukkueesta.


title: Filip Sandberg

text: Sandbergin isoveli Christian toimii AIK IF:n Allsvenskan-joukkueen kapteenina ja hän on pelannut seurassa aiemmin myös yli 150 Elitserien/SHL-ottelua.


title: Underground Album

text: Underground Album on yhdysvaltalaisen outlaw country -muusikko David Allan Coen levy vuodelta 1982. Levy julkaistiin postimyyntialbumina, eikä sitä saanut kaupoista.


title: Underground Album

text: Kaikki kappaleet kirjoittanut David Allan Coe.


title: Susanna Törrönen

text: Susanna Törrönen (s. 1998) on suomalainen voimanostaja ja vuoden 2018 penkkipunnerruksen maailmanmestari. Hän kilpailee voimanostossa IPF-liiton juniorien alle 72 kilon sarjassa. Hän pitää hallussaan sekä sarjan -72 kg että sarjan -84 kg alle 19-vuotiaiden ME-tuloksia (112 kg ja 115 kg) klassisessa eli raw penkkipunnerruksessa. Törrönen paransi juniorien maailmanennätystä toukokuussa 2018 Vantaalla järjestetyissä maailmanmestaruuskilpailuissa. Uusi klassisen penkkipunnerruksen ME-tulos alle 84 kg sarjassa on nyt siis 132,5 kg. Törrönen on voittanut tähän mennessä yhdeksän nuorten MM-kultamitalia ja lähes kaikissa arvokisoissaan hän on nostanut ME-raudat. Hän on parantanut sarjan 84 kg nuorten maailmanennätystä klassisessa penkkipunnerruksessa vuodesta 2013 lähtien 15 kg. Jo 15-vuotiaana hän nosti naisten SE-lukemat 105 kg, joita hän on kohentanut jo lukemiin 133 kg. Voimanoston ohessa Törrönen harrastaa yleisurheilua. Hänellä on useita Suomen ikäkausimestaruuksia sekä kuulantyönnössä että kiekonheitossa, ja hän sijoittui Kalevan kisojen kuulafinaalissa kahdeksanneksi jo 16-vuotiaana. Euroopan nuorten olympiafestivaaleilla Utrechtissa vuonna 2013 Törrönen sijoittui kuulantyönnön finaalissa viidenneksi.


title: TšeloFilija

text: TšeloFilija (ЧелоФилия) on venäläisen pop-laulaja Filipp Kirkorovin kuudestoista studioalbumi. Se julkaistiin vuonna 2000.


title: Château Mouton Rothschild

text: Château Mouton Rothschild on viinitila Médocin alueella Pauillacin kunnassa Bordeaux'ssa.


title: Château Mouton Rothschild

text: Nathaniel de Rothschild osti vuonna 1853 Château Brane-Moutonin viinitilan ja antoi sille uuden nimen Château Mouton Rothschild. Hän oli Rothschildin suvun englantilaista sukuhaaraa. Vuonna 1922 paroni Nathaniel de Rothschildin pojanpojanpoika paroni Philippe de Rothschild sai tilan haltuunsa. Tuolloin kaikki viini kuljetettiin tynnyreissä viinitilalta kauppiaille. Vuonna 1924 hän määräsi, että kaikki viinitilalla tuotettu viini on myös pullotettava siellä. Samalla paroni pyysi graafikko Jean Carlua suunnittelemaan pulloon etiketin. Päätös pullottaa viini tilalla tarkoitti samalla sitä, että tarvittiin lisää varastotilaa. Vuonna 1926 tilalle rakennettiin Charles Siclisin suunnittelema 100 metriä pitkä varastorakennus "Grand Chai". Toisen maailmansodan päättymisen kunniaksi vuonna 1945 paroni pyysi graafikko Philippe Julliania suunnittelemaan pulloon uuden etiketin. Tästä alkoi yhä jatkuva perinne tunnettujen taiteilijoiden suunnittelemille etiketeille. Taiteilijoiden joukossa on ollut aikansa suuruuksia, kuten Salvador Dalí ja Joan Miró. Vuonna 1973 tilalla tuotettu viini sai Premier Cru -luokituksen, kun viinitila lisättiin vuoden 1855 laatuluokituksessa parhaan kasvualueen saaneiden viinitilojen listaan. Tämän lisäyksen allekirjoitti silloinen maatalousministeri Jacques Chirac. Nykyään viinitilaa johtaa paroni Philippe de Rothschildin tyttären paronitar Philippine de Rothschildin lapset Camille Sereys de Rothschild, Philippe Sereys de Rothschild ja Julien de Beaumarchais de Rothschild.


title: Château Mouton Rothschild

text: Viinitila on 90 hehtaarin kokoinen. Se sijaitsee Médocin niemimaalla Gironden estuaarin länsirannalla. Viljeltävät lajikkeet jakautuvat seuraavasti: Cabernet Sauvignon (81 %), Merlot (15 %), Cabernet Franc (3 %) ja Petit Verdot (1 %).Château Mouton Rothschildin viinikellariin varastoidaan jokaista vuosikertaa jälkipolville 24 viinipulloa, kuusi magnumia ja kolme jeroboamia. Vanhimmat kellarissa olevat pullot ovat vuodelta 1859.


title: Luettelo Château Mouton Rothschild viinipullojen etikettitaiteilijoista

text: Tässä luettelo taiteilijoista, jotka ovat tehneet etikettejä Château Mouton Rothschild vuosikertaviineihin.


title: Mikko Pöyhönen

text: Mikko Pöyhönen on suomalainen rumpali. Hän soittaa Chisun, Irinan ja Lightboxerin kokoonpanoissa, ja on aiemmin soittanut Palefacen ja Elastisen yhtyeissä. Hän on ollut myös Rhythm Funk Mastersin jäsen sekä toiminut useiden artistien kuten Sami Saaren ja Osmo Ikosen keikkamuusikkona.


title: Mikko Pöyhönen

text: Pöyhönen on soittanut mm. Chisun albumeilla "Kun valaistun" ja "Polaris" sekä Palefacen levyllä "Maan tapa".Pöyhönen soittaa myös keväällä 2017 ilmestyneellä Irinan albumilla Seitsemän.


title: Anne Erm

text: Anne Erm (s. 4. syyskuuta 1943 Rakvere, Viro) on virolainen festivaalijohtaja, jazzmusiikin piirissä vaikuttava musiikkialan toimija, laulaja, pianisti ja musiikkitoimittaja.


title: Anne Erm

text: Erm on perustanut vuonna 1990 suositun ja Baltian suurimman jazzfestivaalin Jazzkaarin. Aiemmin hän työskenteli radio- ja musiikkitoimittajana ja on tehnyt ohjelmia myös Moskovaan ja EBU:n verkostoon Eurooppaan.


title: Anne Erm

text: Erm opiskeli Tallinnan musiikkiopistossa ja sen jälkeen konservatorion (nyk. Viron musiikki- ja teatteriakatemia) säveltäjälinjalla. Hän lauloi 1960-luvun suosituimpiin kuuluvassa lauluyhtyeessä Collagessa, jonka nimen hän on keksinyt.


title: Anne Erm

text: Ermin puoliso on Enn Mikker.


title: Mirja-Liisa Herhi

text: Mirja-Liisa Herhi (13. toukokuuta 1956 Turku – 4. toukokuuta 2015 Tampere) oli suomalainen tanssitaiteilija ja tanssipedagogi, joka sai työstään vuonna 2014 tanssitaiteen valtionpalkinnon.


title: Mirja-Liisa Herhi

text: Herhi teki paljon uraauurtavaa työtä tanssitaiteen ammattikoulutuksen puolesta. Hän toimi tanssitaiteen opiskelumahdollisuuksien puolustajana muun muassa erilaisissa opetushallituksen asiantuntijaryhmissä. Hän oli muun muassa käynnistämässä Turun konservatoriossa vuonna 1993 aloitettua Suomen ensimmäistä ammatillista tanssin toisen asteen koulutusohjelmaa. Herhin oman opetusala oli baletti, ja opettajana hän sitoutui erityisesti oppilaiden kehittymiseen, tanssiteknisen sisällön laatuun ja yksilölliseen ohjaamiseen.


title: Mirja-Liisa Herhi

text: Herhi esiintyi itse vanhaan musiikkiin ja historialliseen tanssiin erikoistuneessa Ensemble Fiorettossa, jonka perustajajäseniin hän myös kuului. Herhi toi myös Suomeen monia historiallisen tanssin huippuosaajia.


title: Mirja-Liisa Herhi

text: Herhi kuoli vuonna 2015 sairauteen.


title: Big Daddy Kane

text: Antonio Hardy (s. 10. syyskuuta 1968), paremmin tunnettu taiteilijanimellään Big Daddy Kane, on yhdysvaltalainen rap-artisti ja näyttelijä, joka on kotoisin Bedford-Stuyvesantista Brooklynista New Yorkista. Hän aloitti uransa Juice Crew -rap-kollektiivissa. Häntä pidetään yhtenä taitavimmista ja vaikuttavimmista MC:istä.


title: Southamptonin linna

text: Southamptonin linna oli Southamptonin kaupungissa keskiajalla sijainnut linna, josta nykyään on jäljellä vain vähän maanpäällisiä osia. Linnan puolustus suunniteltiin kokonaan uusiksi vuosina 1378–1388, jolloin linna päätettiin varustaa kanuunoilla.


title: Southamptonin linna

text: Varhaisin linna oli syvän ojan ja puuaidan ympäröimä mäkilinna. Kaupungin asukkaat pyysivät vuonna 1376 kuningasta ottamaan puolustuksen omiin käsiinsä, mikä johti linnan uudelleen rakentamiseen, joka saatiin päätökseen neljä vuotta myöhemmin. Se myytiin vuonna 1618 yksityiselle ostajalle. Sen paikalla on nykyään asuntoja.


title: Nicholas Barbon

text: Nicholas Barbon, koko nimeltään If-Jesus-Had-Not-Died-For-Thee-Thou-Wouldst-Be-Damned Barebone oli 1600-luvulla elänyt englantilainen lääkäri, talousteoreetikko, rakennuttaja sekä pankkiiri. Hän syntyi Praise-God Barebonen perheeseen vuonna 1637. Barbon opiskeli lääkäriksi Leidenissä ja Utrechtissa, ja sai tohtorin arvon vuonna 1661. Hänet hyväksyttiin Royal College of Physiciansiin kolme vuotta myöhemmin, tosin hän ei harjoittanut lääkärin ammattia kovin kauan.


title: Nicholas Barbon

text: Barbon siirtyi Lontoon suuren palon jälkeen rakennusalalle. Vuonna 1667 Barbon ryhtyi myymään palovakuutuksia, mikä on usein hyväksytty ensimmäiseksi onnistuneeksi yritykseksi alan liiketoiminnassa. Hän myös osallistui Barbon-Asgill Land Bank -pankin perustamiseen, joka tarjosi asuntolainan varhaisia versioita.


title: Nicholas Barbon

text: Barbon kirjoitti muutamia kirjoituksia taloustieteen alalta ja arvosteli niissä muun muassa merkantilismia sekä kultakantaa. Barbon oli paperirahan varhainen kannattaja sekä Adam Smithin edeltäjä monissa vapaakauppaan liittyvissä ajatuksissaan. Barbonin tunnetuin teos on "A Discourse of Trade".


title: Anton Bengtsson

text: Anton Bengtsson (s. 13. toukokuuta 1993 Karlstad, Ruotsi) on ruotsalainen jääkiekkoilija, joka pelaa SHL-joukkue HV71:ssä. Hän on pelipaikaltaan keskushyökkääjä, mutta Bengtsson osaa pelata myös laidassa.


title: Anton Bengtsson

text: Bengtsson on Nässjö HC:n kasvatti. Hän debytoi seuran miesten joukkueessa 17-vuotiaana Ruotsin neljänneksi korkeimmalla sarjatasolla II-divisioonassa kaudella 2010–2011. Kaudeksi 2011–2012 Bengtsson siirtyi HV71:n J20-junioreihin. Hän voitti kauden päätteeksi J20 SuperElitin hopeaa. Huhtikuussa 2012 hän teki HV71:n kanssa vuoden mittaisen Elitserien-sopimuksen. Bengtsson teki Elitserien-debyyttinsä 15. lokakuuta 2012 Frölunda HC:tä vastaan. Hänen tulokaskautensa 2012–2013 toi liigassa 37 runkosarjaottelussa tehot 2+3=5 ja viidessä playoff-ottelussa yhden maalin. Bengtsson pelasi myös neljä European Trophy -ottelua. Hän vahvisti myös HV71:n J20-junioreita, jossa Bengtsson voitti kauden päätteeksi J20 SuperElitin mestaruuden. Helmikuussa 2013 hän teki HV71:n kanssa kaksivuotisen jatkosopimuksen.


title: Anton Bengtsson

text: Kaudella 2014–2015 Bengtsson teki Ruotsin pääsarjatason yhden kauden piste-ennätyksensä tehoilla 13+6=19. Hän oli HV71:n kolmanneksi paras maalintekijä Erik Christensenin kanssa. Maaliskuussa 2015 Bengtsson teki kaksivuotisen jatkosopimuksen joukkueen kanssa. Kaudella 2015–2016 hän jakoi pudotuspeleissä HV71:n sisäisen tehotilaston voiton kolmen muun pelaajan kanssa lukemalla +2, kuten myös Mestarien liigassa Simon Önerudin ja Chris Campolin kanssa lukemalla +4. Kaudella 2016–2017 Bengtsson voitti koko SHL:n pudotuspelien tehotilaston lukemalla +11. Hän voitti kauden päätteeksi Ruotsin-mestaruuden. Joulukuussa 2016 Bengtsson teki HV71:n kanssa kaksivuotisen jatkosopimuksen.


title: Anton Bengtsson

text: Bengtsson on pelannut Ruotsin A-maajoukkueessa viisi ottelua tehden kaksi maalia. Hän teki A-maajoukkuedebyyttinsä Euro Hockey Challengessa 2. huhtikuuta 2015 Trenčínissä Slovakiaa vastaan. Bengtsson teki ottelussa myös ensimmäisen A-maajoukkuemaalinsa.


title: Anton Bengtsson

text: Bengtssonin isoveli Adam pelaa maalivahtina Ruotsin kolmanneksi korkeimmalla sarjatasolla Hockeyettan-joukkue HC Dalenissa. Veljesten isä Agne toimii HV71:n presidenttinä. Heidän serkkunsa Jesper Fast pelaa NHL-joukkue New York Rangersissa.


title: Armand Marchant

text: Armand Marchant (s. 14. joulukuuta 1997) on belgialainen alppihiihtäjä.


title: Armand Marchant

text: Marchant saavutti Euroopan nuorten olympiafestivaaleilla 2015 pronssia suurpujottelussa. Nuorten MM-kilpailuissa 2016 hän sijoittui alppiyhdistetyssä kahdeksanneksi ja pujottelussa yhdeksänneksi. Ensimmäisissä aikuisten MM-kilpailuissaan Vailissa 2015 hän oli suurpujottelussa 41:s.


title: Armand Marchant

text: Marchant kilpaili maailmancupissa ensimmäisen kerran Alta Badian suurpujottelussa joulukuussa 2014. Ensimmäiset maailmancupin pisteensä hän saavutti oltuaan kahdeksastoista Val d’Isèren pujottelussa joulukuussa 2016.


title: Armand Marchant

text: Marchant on voittanut yhden pujottelukilpailun Etelä-Amerikan cupissa.


title: Jazzkaar

text: Jazzkaar on virolainen jazzfestivaali, jonka on vuonna 1990 perustanut Anne Erm. Pääfestivaali järjestetään huhtikuussa, mutta sen oheen on kasvanut ympärivuotinen tapahtumien sarja, Jõulujazz kä konserttisarjat Sügisjazz ja Talvejazz, yli 120 konserttia vuodessa.


title: Jazzkaar

text: Tapahtuma järjestetään Telliskiven luovuuskeskuksessa, mutta kiinteää paikkaa sillä ei toistaiseksi ole. Aiemmin se on järjestetty Sakala-keskuksessa ja Meripaviljongissa.


title: Isa Miranda

text: Isa Miranda (oikealta nimeltään "Ines Isabella Sampietro", 5. heinäkuuta 1905 Milano – 8. heinäkuuta 1978 Rooma) oli italialainen näyttelijä.


title: Isa Miranda

text: Maanviljelijäperheeseen syntynyt Miranda opiskeli Virglio Tallin näyttelijäkoulussa, josta hän valmistui vuonna 1930. Hän työskenteli teatterinäyttelijänä ja esitti sivurooleja muutamissa elokuvissa. Mirandan elokuvaura käynnistyi varsinaisesti pääosasta Max Ophülsin elokuvassa "Kaikkien nainen" ("La signora di tutti", 1934). 1930-luvun loppupuolella hän oli yksi Italian suosituimmista elokuvanäyttelijöistä ja teki muutaman elokuvan myös Yhdysvalloissa. Palattuaan kotimaahan Miranda näytteli pääosia Mario Soldatin "Malombrassa" ja Renato Castellanin "Zazàssa" (1942), joita pidetään hänen parhaina elokuvinaan.


title: Isa Miranda

text: Toisen maailmansodan jälkeen Miranda palasi teatterilavalle, mutta jatkoi samalla myös työtään elokuvanäyttelijänä. Hän sai Cannesin elokuvajuhlilla parhaan naisnäyttelijän palkinnon René Clémentin elokuvasta "Mies tuli mereltä" ("Le mura di Malapaga", 1949). 1950-luvulta lähtien Miranda työskenteli myös televisiossa ja sai tunnustusta runoilijana.


title: Suzuki Ignis

text: Suzuki Ignis on Suzukin vuosina 2000–2008 ja uudelleen vuodesta 2016 lähtien valmistama pieni crossover-tyyppinen henkilöautomalli. Mallin nimi Ignis on latinaa ja tarkoittaa tulta.


title: Suzuki Ignis

text: Ensimmäisen sukupolven Ignis esiteltiin Pariisin autonäyttelyssä syksyllä 2000. Mallista oli sekä kolmi- että viisioviset korimallit. Japanissa autoa myytiin nimellä Suzuki Swift, jota ei kuitenkaan tule sekoittaa varsinaiseen Swift-malliin.


title: Suzuki Ignis

text: Moottorivalikoimassa olivat 1,3- ja 1,5-litraiset bensiinimoottorit. Voimansiirroksi oli valittavissa viisivaihteinen manuaalivaihteisto tai neliportainen automaatti ja vetotavaksi etu- tai neliveto.


title: Suzuki Ignis

text: Vuonna 2003 malli koki pienen kasvojenkohotuksen, jossa se sai muun muassa uuden etusäleikön ja kirkaslasiset etuvilkut.


title: Suzuki Ignis

text: Toisen sukupolven Ignis tuli markkinoille vuonna 2001 alun perin Chevrolet Cruze -nimisenä. Australiassa malli esiteltiin vuonna 2002, ja sitä myytiin Holdenin merkillä. Euroopassa sama malli tuli myyntiin vuonna 2003 nimellä Suzuki Ignis, jota valmistettiin Unkarissa. Esittelyajankohtanaan Ignis oli Suomen edullisin nelivetoinen automalli. Euroopassa Ignisiä myytiin myös Subaru G3X Justy -nimellä, mutta vuonna 2007 esiteltiin uusi Justy, joka oli tällä kertaa uudelleennimetty Daihatsu Boon.


title: Suzuki Ignis

text: Moottorivalikoimassa olivat 1,3- (94 hv) ja 1,5-litraiset (99 hv) bensiinimoottorit sekä Fiatilta peräisin oleva 1,3-litrainen diesel, jota ei ollut Suomen tuontiohjelmassa. Voimansiirroksi oli jälleen valittavissa viisivaihteinen manuaalivaihteisto tai neliportainen automaatti ja vetotavaksi etu- tai neliveto.


title: Suzuki Ignis

text: Suzuki otti Ignis-mallinimen uudelleen käyttöön Pariisin autonäyttelyssä 2016 esitellyssä mallissa. Uuden Ignisin ulkomuoto perustuu Geneven autonäyttelyssä 2015 näytteillä olleeseen Suzuki iM-4 -konseptiautoon.


title: Suzuki Ignis

text: Ignis sai vuoden 2016 Euro NCAP -kolaritestistä tuloksekseen täydet viisi tähteä.


title: Suzuki Ignis

text: Ainoa moottorivaihtoehto on 1,2-litrainen (89 hv) Dualjet-bensiinimoottori. Voimansiirtona on viisivaihteinen manuaalivaihteisto tai portaaton CVT-automaatti.


title: Snorri Einarsson

text: Snorri Einarsson (s. 21. helmikuuta 1986) on norjalais-islantilainen maastohiihtäjä.


title: Snorri Einarsson

text: Einarsson on kilpaillut maailmancupissa vuodesta 2010 alkaen. Ensimmäisen kisansa hän hiihti Oslossa 13. maaliskuuta 2010 ollen 32:s 50 kilometrin vapaan hiihtotavan kilpailussa. Einarsson osallistui Tour de Skille 2010–2011 ja 2012–2013, joista ensimmäisellä hän oli kokonaistuloksissa 30:s ja toisella keskeytti. Parhaimmillaan hän on sijoittunut maailmancupissa 27:nneksi Rukan Nordic Opening -tapahtuman kokonaiskilpailussa marraskuussa 2017. Yksittäisellä etapilla hän on ollut parhaimmillaan 18:s Val di Fiemmessä 20 kilometrin perinteisen hiihtotavan kilpailussa Tour de Skillä 8. tammikuuta 2011.


title: Snorri Einarsson

text: Skandinavia Cupissa Einarsson kilpaili vuosina 2004–2014. Hän voitti 30 kilometrin vapaan hiihtotavan kilpailun Inarissa 24. helmikuuta 2013 ja saavutti lisäksi kaksi kakkos- ja neljä kolmossijaa. Parhaimmillaan Einarsson oli kokonaiskilpailun toinen kaudella 2012–2013.


title: Snorri Einarsson

text: Norjan-mestaruuskilpailuissa Einarsson saavutti hopeaa yhdistelmäkilpailussa Vossissa 28. tammikuuta 2012 häviten voittaneelle Martin Johnsrud Sundbylle 53,5 sekuntia.


title: Snorri Einarsson

text: Lahden MM-kisoissa 2017 Einarsson sijoittui yhdistelmähiihdossa sijalle 39 ja 15 km perinteisellä sijalle 43.


title: Snorri Einarsson

text: Keväällä 2016 Einarsson ilmoitti aikovansa hakea Islannin kansalaisuutta, jotta hänen olisi mahdollista päästä kilpailemaan olympialaisissa 2018. Lahden MM-kisoissa 2017 Einarsson kilpaili jo Islannin joukkueessa. Einarssonin isä on islantilainen ja äiti norjalainen.


title: Paolo Gentiloni

text: Paolo Gentiloni Silveri (22. marraskuuta 1954 Rooma, Italia) on italialainen poliitikko. Hän toimi Italian pääministerinä 12. joulukuuta 2016 – 1. kesäkuuta 2018. Gentiloni oli edellisen pääministerin Matteo Renzin hallituksessa ulkoministeri. Gentilonia on Renzin läheinen liittolainen, ja hän lupasi linjan säilyvän samanlaisena kuin Renzin kaudella.


title: Paolo Gentiloni

text: Gentilonin jälkeen hallituksen muodosti Giuseppe Conte. Ensimmäinen yritys epäonnistui, mutta toisella yrityksellä hallitus syntyi, ja se nimitettiin 1. kesäkuuta 2018.


title: Viron tiedeakatemia

text: Viron tiedeakatemia () on vuonna 1938 perustettu Virossa toimiva, korkeatasoisen tieteen tekemistä edustava ja edistävä järjestö, joka osaltaan tuo esille Viron tiedekenttää kansallisesti ja kansainvälisesti. Tiedekakatemian ensisijaisena tavoitteena on tukea tietoon pohjautuvan Viron rakentamista (knowledge-based Estonia), edistää uuden osaamisen soveltamista taloudellisen kasvun ja elämisen laadun parantamiseksi Virossa sekä edesauttaa tieteen ja tieteellisen ajattelutavan yleistä arvostusta.


title: Viron tiedeakatemia

text: Viron tiedeakatemia nojautuu tekemisessään jäsentensä osaamiseen ja järjestää erilaista toimintaa tavoitteidensa saavuttamiseksi. Tiedeakatemia antaa riippumatonta ja korkeatasoista tieteellistä asiantuntija-apua ja tiedepoliittisiä neuvontaa, edistää korkeatasoista tiedettä, viestii ja jakaa tietoa, edistää yleisön tietämystä tieteestä ja tieteentekijöistä, kannustaa tutkimusyhteistyötä kansallisella ja kansainvälisellä tasolla.


title: Viron tiedeakatemia

text: Viron tiedeakatemiaan kuuluu yhteensä 78 varsinaista ja 21 ulkomaista jäsentä.


title: Viron tiedeakatemia

text: Viron tiedeakatemian puheenjohtajina ovat toimineet:


title: Maarit Salomäki

text: Maarit Salomäki (s. 1968 Nurmo) on entinen malli ja vuoden 1986 Miss Suomen 1. perintöprinsessa. Salomäki avioitui vuonna 1996 diplomi-insinööri Jouko Putkosen kanssa ja muutti tämän perässä Singaporeen. Pariskunta palasi Suomeen 2004 ja pian tämän jälkeen avioliitto päättyi avioeroon. Maarit Salomäen isoveli on entinen painija Jouko Salomäki.


title: Ajan herrat

text: Ajan Herrat tai Aikavaltiaat (englanniksi Time Lord) ovat laji kulttimaineen saaneessa scifi-sarjassa Doctor Who. Ajan Herrat ovat kotoisin planeetalta, jonka nimi on Gallifrey. Sarjan päähenkilö Tohtori (the Doctor) on Ajan Herra ja hän matkustaa halki ajan ja avaruuden aluksellaan, jota kutsutaan nimellä TARDIS. Se on osa Ajan Herrojen menetelmää, joilla he pystyvät matkaamaan ajassa ympäri avaruutta.


title: Ajan herrat

text: Ajan Herrat pystyvät regeneroitumaan, (suom. "uudistuminen") jolloin heidän vanha kehonsa muuttuu uudeksi. Tämä juontaa juurensa sarjan ensimmäisiin tuotantokausiin, kun Tohtorin ensimmäinen näyttelijä joutui poistumaan sarjasta. Jottei uusi näyttelijä häiritsisi sarjan jatkuvuutta, siihen keksittiin keino; uudistuminen. Tämän myötä Ajan Herrojen käytös ja pukeutuminen saattaa muuttua, mutta muistot ja päämäärät pysyvät kuitenkin samana.


title: Ajan herrat

text: Uudistumaan pystyy vain tietyn verran.


title: Augusto Midana

text: Augusto Midana (s. 20. toukokuuta 1984 Sucuto, Bolaman alue, Guinea-Bissau) on guineabissaulainen vapaapainija. Hän on pituudeltaan 167 cm ja hän on kilpaillut koko kansainvälisen uransa alle 74 kg:n painoluokassa. Hän on harjoitellut kansainvälisen painiliiton harjoituskeskuksessa Senegalin Thièsissä. Häntä on valmentanut Nikola Mintšev vuodesta 2011 lähtien.


title: Augusto Midana

text: Midana sijoittui Lontoon olympialaisissa 2012 seitsemänneksi 74 kg:n painoluokassa. Hän voitti Venezuelan Ricardo Robertyn, mutta putosi jatkosta hävittyään georgialaiselle Davit Khutsišvilille. Pekingin 2008 ja Rio de Janeiron 2016 olympialaisissa hän karsiutui ensimmäisen ottelun jälkeen. Hän voitti olympiakarsintaturnauksen 2012 ja 2016.


title: Augusto Midana

text: Midana on voittanut Afrikan-mestaruuden alle 74 kg:n sarjassa 2010, 2011, 2012, 2014, 2015 ja 2016 sekä saanut Afrikan-mestaruuskilpailuissa pronssia 2008 ja 2009. Afrikan kisoissa hän saavutti pronssia 2007.


title: Augusto Midana

text: Midana saavutti rantapainissa MM-pronssia 85 kg:n painoluokassa Obzorissa 2009.


title: St. Eloi Metullus

text: St. Eloi Metullus (1892–?) oli haitilainen ampuja ja olympiamitalisti. Hän kuului Pariisin olympialaisissa 1924 pronssia saaneeseen Haitin joukkueeseen 400, 600 ja 800 metrin matkoilta ammutussa vapaakiväärin joukkuekilpailussa.


title: Matt Terry

text: Matt Terry (s. 20. toukokuuta 1993 Bromley, Lontoo, Englanti, Iso-Britannia) on englantilainen laulaja. Hän voitti The X Factor 13. tuotantokauden vuonna 2016 voitettuaan finaalissa Saara Aallon. Terryn 11. joulukuuta 2016 julkaistu debyyttisingle "When Christmas Comes Around" nousi suoraan iTunesin ladatuimmaksi kappaleeksi. Kappaleen on kirjoittanut Ed Sheeran ja sen koko tuotto lahjoitetaan hyväntekeväisyyteen.


title: Matt Terry

text: Terry osallistui The X Factorin 13. tuotantokauden koelauluihin vuonna 2016 laulamalla Ben E. Kingin "Stand by Me". Terry voitti kilpailun. Hän solmi voitettuaan levytyssopimuksen Sony RCA:n kanssa, eikä Simon Cowellin Syco Musicin kanssa kuten kilpailun voittajilla on yleensä ollut tapana.


title: Waterford (täsmennyssivu)

text: Waterford voi tarkoittaa ainakin seuraavia:


title: Kääpiöuikku

text: Kääpiöuikku ("Tachybaptus dominicus") on uikkulintuihin kuuluva lintulaji. Sen levinneisyysaluetta ovat Yhdysvaltojen eteläisin osa sekä Etelä- ja Väli-Amerikassa Argentiina, Aruba, Bahama, Belize, Bolivia, Bonaire, Sint Eustatius, Saba, Brasilia, Cayman-saaret, Kolumbia, Costa Rica, Kuuba, Curaçao, Dominikaaninen tasavalta, Ecuador, El Salvador, Ranskan Guyana, Guatemala, Guayana, Haiti, Honduras, Jamaica, Meksiko, Nicaragua, Panama, Paraguay, Peru, Puerto Rico, Suriname, Trinidad ja Tobago, Turks- ja Caicossaaret, Yhdysvallat, Uruguay, Venezuela ja Neitsytsaaret. Sen populaation suuruus on vakaa.


title: Kääpiöuikku

text: Sen elinalueita ovat suot ja toisinaan myös järvet. varsinkin tiheäkasvuisten järvien laitamat.


title: Kääpiöuikku

text: Linnun pituus on 24 senttimetriä. Ne elävät usein perheittäin, mutta pesimäajan ulkopuolella usein myös parinkymmenen linnun parvissa. Sen ravintoa ovat kasvit, pienet kalat, äyriäiset ja hyönteiset. Sen höyhenys on lyijynharmaa, silmät keltaiset, siivissä on valkoiset täplät ja nokka on ohut ja tumma, ja ulkonäkönsä ansiosta sen erottaa muista pienistä uikuista ja hanhista. Pesimäajan ulkopuolella aikuisilla on leuassa valkoista.


title: Alaotranuikku

text: Alaotranuikku eli alaotrajärvenuikku, aikaisemmalta nimeltään delacourinpikku-uikku ("Tachybaptus rufolavatus") on sukupuuttoon kuollut uikkulintuihin kuuluva lintulaji, joka eli Madagaskarin saarella. Sen levinneisyysaluetta oli lähinnä Alaotrajärvi ympäristöineen.


title: Alaotranuikku

text: Lintua on etsitty Alaotrajärvellä vuonna 1989 ja uudestaan 2004 ja 2009, mutta lajista ei löytynyt todisteita. Viimeinen vahvistettu havainto on vuodelta 1982. Lajiin kohdistuvien uhkien sekä sen vähäisen liikkuvuuden ja suppean elinalueen vuoksi se katsotaan hävinneeksi.


title: Alaotranuikku

text: Alaotranuikun pituus oli 25 senttiä. Se oli pieni uikku, jonka nokka oli melko pitkä ja paksu ja siivet lyhyet. Pesimäaikana höyhenys oli tumma, päälaki kiiltävän musta ja sillä oli juova pitkin niskaa. Kurkku ja korvien päällyshöyhenet olivat vaaleanruskeat, alapuoli täplikkään harmahtava ja selkä tumman ruskea. Silmäterä oli vaaleankeltainen. Mustassa nokassa on valkoinen kärki. Sen erona muihin uikkuihin oli vaalea silmäterä, tummanharmaa alapuoli ja pitempi nokka. Samaan sukuun kuuluva pikku-uikku eroaa siitä siten, että sillä on vaaleanruskea kurkku ja korvien päällyshöyhenten alaosa. Madagaskarinuikulla taas on valkoinen viiva silmän alla. Alaotranuikku söi kasveja sukeltamalla ja usein oli muiden uikkulajien joukossa.


title: Alaotranuikku

text: Lyhyiden siipiensä vuoksi alaotranuikku ei kyennyt lentämään pitkiä matkoja, eikä sitä siten tavattu kovin kaukana Alaotrajärvestä. Se liikkui pareittain, toisinaan kääpiöuikun kanssa. Pesimäaika on todennäköisesti ollut vaihteleva, mainintojen mukaan huhti-kesäkuu ja tammi-maaliskuu.


title: Alaotranuikku

text: Lajin häviämistä on edistänyt muutama tekijä, kuten järvellä käytetyt nailonverkot, joihin vesilinnut takertuvat. Tosin ne otettiin käyttöön vasta, kun lajin määrä oli jo pieni. Sen sijaan merkittävä tekijä on kahden lihaa syövän kalalajin, isobassin ja raitakäärmeenpään, istuttaminen järveen. Järven vedenlaatua on heikentänyt eroosio hakatuilla rinteillä. Myös salametsästystä on pidetty merkittävänä häviämisen syynä.


title: Robin Szolkowy

text: Robin Szolkowy (s. 14. heinäkuuta 1979 Greifswald, DDR) on saksalainen pariluistelija.


title: Robin Szolkowy

text: Entisen luisteluparinsa Aliona Savchenkon kanssa he voittivat urallaan kaksi olympiapronssia (2010, 2014), viisi maailmanmestaruutta (2008, 2009, 2011, 2012, 2014), neljä euroopanmestaruutta (2007, 2008, 2009, 2011), neljä Grand Prix Finalia (2007, 2010, 2011, 2013) ja kahdeksan Saksan mestaruutta (2004–2009, 2011, 2014). Hän eläköityi taitoluistelusta vuonna 2014.


title: Robin Szolkowy

text: Hänen äitinsä on saksalainen ja isänsä tansanialainen. Vuonna 2014 hän meni naimisiin sveitsiläissyntyisen Romy Bornin kanssa. Parin ensimmäinen lapsi syntyi syyskuussa 2015.


title: Aliona Savchenko

text: Aliona Savchenko (; s. 19. tammikuuta 1984 Kiova, Ukraina) on ukrainalaissyntyinen saksalainen pariluistelija.


title: Aliona Savchenko

text: Entisen luisteluparinsa Robin Szolkowyn kanssa he voittivat urallaan kaksi olympiapronssia (2010, 2014), viisi maailmanmestaruutta (2008, 2009, 2011, 2012, 2014), neljä euroopanmestaruutta (2007, 2008, 2009, 2011), neljä Grand Prix Finalia (2007, 2010, 2011, 2013) ja kahdeksan Saksan mestaruutta (2004–2009, 2011, 2014).


title: Aliona Savchenko

text: Hänen nykyinen luisteluparinsa on ranskalainen Bruno Massot. Hänen kanssaan he voittivat pronssia vuoden 2016 maailmanmestaruuskisoissa, hopeaa vuosien 2016 ja 2017 euroopanmestaruuskisoissa ja he voittivat vuoden 2016 Saksan mestaruuden.


title: Aliona Savchenko

text: Hän meni naimisiin brittiläisen Liam Crossin kanssa vuonna 2016.


title: Somatostatiini

text: Somatostatiini (kasvuhormonin estäjähormoni, GIH tai GHIH) on peptidihormoni, joka osallistuu ruoansulatuskanavan toiminnan säätelyyn muun muassa vähentämällä hapon eritystä mahalaukussa. Somatostatiinia erittyy mahalaukun D-soluista, haiman saarekkeiden δ-soluista sekä hypotalamuksen neuroneista.


title: Somatostatiini

text: Kun mahalaukun pH laskee, mahalaukun epiteelin D-solut aistivat mahanesteen vetyionien kasvaneen pitoisuuden ja alkavat erittää somatostatiinia. D-solun somatostatiinineritys vähenee vagushermosta vapautuvan asetyylikoliinin vaikutuksesta sekä lisääntyy negatiivisena palautekytkentänä gastriinin vaikutuksesta.


title: Somatostatiini

text: Somatostatiini vaikuttaa mahalaukun parietaalisoluihin vähentämällä niiden haponeritystä eri reittien kautta. Suorassa vaikutusreitissä somatostatiini sitoutuu suoraan parietaalisolun reseptoreihin. Epäsuorasti somatostatiini sitoutuu ECL-solujen reseptoreihin vähentäen histamiinin eritystä. Histamiinilla on parietaalisoluihin hapon eritystä kiihdyttävä vaikutus, joten kokonaisvaikutus on hapon tuotantoa laskeva. Kolmannessa vaikutusreitissä Somatostatiini sitoutuu mahalaukun epiteelin G-solun reseptoreihin, minkä seurauksena G-solut tuottavat vähemmän hapon eritystä kiihdyttävää gastriinia.


title: Somatostatiini

text: Suolistossa somatostatiini tehostaa natriumkloridin takaisinottoa ja vähentää bikarbonaatin eritystä tehostaen näin nesteen imeytymistä.


title: Somatostatiini

text: Somatostatiinia on kahta muotoa: 14 aminohapon pituinen SS-14 ja 28 aminohapon pituinen SS-28.


title: Benin kesäolympialaisissa 2012

text: Benin osallistui vuoden 2012 Lontoon kesäolympialaisiin joukkueella, johon kuului viisi urheilijaa, joista neljä oli miehiä ja yksi nainen, jotka osallistuivat yleisurheiluun, judoon, nyrkkeilyyn ja uintiin. Kyseessä oli Beninin kymmenes esiintyminen olympialaisissa, ja maan lipunkantajana avajaisissa sekä päättäjäisissä toimi judoka Jacob Gnahoui.


title: Ross

text: Ross voi tarkoittaa seuraavia:


title: Alexis Jeannerod

text: Alexis Jeannerod (s. 27. tammikuuta 1991 Pontarlier, Ranska) on ranskalainen maastohiihtäjä. Hän edustaa seuratasolla CSRPontarlieria.


title: Alexis Jeannerod

text: Jeannerod kilpaili maailmancupissa ensimmäisen kerran 17. joulukuuta 2011 Slovenian Roglassa ollen 15 kilometrin perinteisen hiihtotavan kilpailussa 62:s. Ensimmäisen ja toistaiseksi ainoan kerran hän ylsi maailmancupin pisteille 19. tammikuuta 2014 Puolan Szklarska Porębassa ollen 15 kilometrin perinteisen hiihtotavan kilpailussa 24:s. Jeannerod on kilpaillut maailmancupissa vain perinteisellä hiihtotavalla.


title: Alexis Jeannerod

text: Jeannerod kilpaili Euroopan nuorten olympiafestivaaleilla Puolan Szczyrkissä 2009 kolmella matkalla sijoittuen kaikilla kymmenen parhaan joukkoon ja ollen parhaimmillaan neljäs vapaan hiihtotavan sprintissä.


title: Alexis Jeannerod

text: Nuorten MM-kilpailuissa Jeannerod hiihti Ranskan Praz de Lys Sommandissa 2009, Saksan Hinterzartenissa 2010 ja Viron Otepäässä 2011. Näissä hänen paras henkilökohtainen sijoituksensa oli 15. sija yhdistelmäkilpailussa 2011. Jeannerod osallistui myös alle 23-vuotiaiden MM-kilpailuihin kolmesti hiihtäen Turkin Erzurumissa 2012, Tšekin Liberecissä 2013 ja Italian Val di Fiemmessä 2014. Parhaimmillaan hän oli alle 23-vuotiaiden MM-tasolla kymmenes yhdistelmäkilpailussa 2014.


title: Alexis Jeannerod

text: Universiadeissa 2015 Slovakian Štrbské Plesossa hiihti kymmenen parhaan joukkoon molemmilla henkilökohtaisilla matkoillaan ollen parhaimmillaan seitsemäs 30 kilometrin vapaan hiihtotavan kilpailussa.


title: Alexis Jeannerod

text: Ranskan-mestaruuskilpailuissa Premanonissa maaliskuussa 2014 Jeannerod saavutti pronssia perinteisen hiihtotavan sprintissä.


title: Ruteniumdioksidi

text: Ruteniumdioksidi eli rutenium(IV)oksidi (RuO) on rutenium- ja oksidi-ionien moudostama epäorgaaninen ioniyhdiste. Yhdistettä voidaan käyttää katalyyttinä sekä elektroniikan valmistuksessa.


title: Ruteniumdioksidi

text: Huoneenlämpötilassa ruteniumdioksidi on tummansinistä kiteistä ainetta, jonka kiderakenne on samanlainen kuin rutiililla. Yhdisteen värin arvellaan johtuvan siitä, että hapetusastella +IV olevan ruteniumin lisäksi yhdisteessä on pieniä määriä myös muilla hapetusasteilla, esimerkiksi hapetusasteella +III, olevia ruteniumkationeja. Ruteniumdioksidi ei liukene veteen eikä happoihin lukuun ottamatta vetykloridia, johon se liukenee muodostaen kompleksisen heksaklororutenaatti(IV)ionin ([RuCl]).


title: Ruteniumdioksidi

text: Ruteniumdioksidia voidaan valmistaa kuumentamalla ruteniumjauhetta tai ruteniumkloridia ilman läsnä ollessa 1 000 °C:n lämpötilassa.


title: Ruteniumdioksidi

text: Ruteniumdioksidilla pinnoitettuja titaanianodeja käytetään elektrodeina valmistettaessa kloorikaasua alkaliprosessilla sekä kloraattien valmistuksessa. Yhdistettä käytetään myös katalyyttinä orgaanisen kemian synteeseissä, ja siitä valmistettuja ohutkalvoja käytetään vastuksien tekemiseen. Näitä vastuksia käytetään muun muassa painetussa elektroniikassa.


title: Tyrninkääpä

text: Tyrninkääpä ("Phellinus hippophaëicola" syn. "Fomitiporia hippophaëicola") on arinakääpiin kuuluva valkolahottava sieni, joka kasvaa monivuotisena tyrnipensastoissa. Yleinen se on Suomessa varsinkin Pohjanmaalla ja Ahvenanmaalla, missä tyrniä lähinnä kasvaakin.


title: Tyrninkääpä

text: Laji on joskus luettu sukuun "Fomitiporia". Laji on pienikokoinen, muistuttaa muuten paljon tammenkääpää, jonka muotona sitä on myös pidetty, ja siinä on arinakääpien suvun piirteitä.


title: Tyrninkääpä

text: Tyrninkäävän yläpinta on ruskea, myöhemmin mustanharmaa. Pillit ovat pieniä ja pyöreitä. Halkaisupinta on kellertävä, kiiltävä.


title: David Nutt

text: David John Nutt (s. 16. huhtikuuta 1951) on englantilainen psykiatri ja neuropsykofarmakologi, joka on erikoistunut tutkimukseen muun muassa addiktioon, ahdistukseen ja uneen vaikuttavien lääkkeiden saralla.


title: Bhutan kesäolympialaisissa 2012

text: Bhutan osallistui Lontoon vuoden 2012 kesäolympialaisiin joukkueella, johon kuului kaksi urheilijaa, jotka osallistuivat ammuntaan ja jousiammuntaan. Maa ei saavuttanut mitaleita tai merkittävää menestystä. Kyseessä oli maan kahdeksas esiintyminen olympialaisissa. Maan lipunkantajana sekä avajaisissa että päättäjäisissä toimi jousiampuja Sherab Zam.


title: Pekka Halonen soittaa kannelta

text: Pekka Halonen soittaa kannelta (tunnetaan myös nimellä "Koti-ikävä") on taidemaalari Eero Järnefeltin maalaama realistinen guassimaalaus paperille vuodelta 1891. Teos esittää taidemaalari Pekka Halosta soittamassa kannelta. Teoksen taustalla näkyy myös "Keuruun ryijy", jonka Akseli Gallen-Kallela otti mukaansa maalausmatkalle Pariisiin.


title: Pekka Halonen soittaa kannelta

text: Teos kuuluu Mikkelin taidemuseon Martti Airion taidekokoelmaan.


title: Eero Järnefelt maalaamassa

text: Eero Järnefelt maalaamassa on taidemaalari Akseli Gallen-Kallelan maalaama realistinen öljyvärimaalaus vuodelta 1888. Teos esittää taidemaalari Eero Järnefeltiä maalaamassa taulua. Teoksessa näkyy myös niin sanottu "Keuruun ryijy", jonka Gallen-Kallela otti mukaansa maalausmatkalle Pariisiin.


title: Abel (etunimi)

text: Abel, Suomessa myös "Aabel", ( on heprealaisperäinen miehen etunimi. Nimi johtuu heprean sanasta, joka tarkoittaa hengitystä. Raamatussa Abel (vanhassa suomennoksessa Aabel) on Aadamin ja Eevan toiseksi vanhin poika, jonka hänen vanhin veljensä Kain murhasi.


title: Abel (etunimi)

text: Suomessa nimi Abel on Väestörekisterikeskuksen tietojen mukaan annettu joulukuuhun 2016 mennessä hieman yli 830 ja Aabel noin 120 henkilölle. Nimestä on käytössä myös suomalaistettu mukaelma Aapeli, jonka nimipäivä on 2. tammikuuta. Sen sijaan muodossa Abel tai Aabel ei esiinny suomen- eikä ruotsinkielisessäkään kalenterissa, mutta kyllä ortodoksisessa kalenterissa, 12. joulukuuta.


title: Alexandros Makriyannis

text: Alexandros Makriyannis on Northeastern Universityn kemian laitoksen professori. Hän valmistui vuonna 1960 kemian kandidaatiksi Cairon yliopistosta, vuonna 1967 lääketieteellisen kemian filosofian tohtoriksi Kansasin yliopistosta ja vuonna 1967–1969 Kalifornian yliopiston tutkijatohtoriksi.


title: Alexandros Makriyannis

text: Hänen tutkijaryhmänsä loi monia uusia synteettisiä kannabinoideja. He ovat tehneet merkittävää työtä ihmisen kannabinoidijärjestelmän toiminnan kuvaamisessa CB ja CB-reseptorien, entsyymejen ja siirtimien osalta, sekä merkittävästi myötävaikuttaneet lääkekannabiksen, steroidien ja syöpälääkkeiden kehitystyössä.


title: Alexandros Makriyannis

text: AM-087, AM-251, AM-279, AM-281, AM-356, AM-374, AM-381, AM-404, AM-411, AM-630, AM-661, AM-678, AM-679, AM-694, AM-735, AM-855, AM-881, AM-883, AM-905, AM-906, AM-919, AM-926, AM-938, AM-1116, AM-1172, AM-1220, AM-1221, AM-1235, AM-1220, AM-1221, AM-1235, AM-1241, AM-1248, AM-1710, AM-1714, AM-2201, AM-2212, AM-2213, AM-2232, AM-2233, AM-2389, AM-3102, AM-4030, AM-4054, AM-4054, AM-4113 ja AM-6545, joista osa on radiokemikaaleja joita käytetään kuvantamisessa.


title: Polyetyleeniglykoli

text: Polyetyleeniglykoli eli PEG on polyeetteriyhdiste, jota kutsutaan myös nimillä polyetyleeni-oksidi (PEO) tai polyoxyetyleeni (POE) riippuen sen molekyylimassasta. Sen rakenne ilmaistaan yleensä H−(O−CH2−CH2)n−OH, eli PEG-n.


title: Polyetyleeniglykoli

text: Polyetyleeniglykolin kovalenttisella lisäämisellä lääkemolekyyliin ("pegylaatiolla") parannetaan lääkeaineen tiettyjä ominaisuuksia, se esimerkiksi lisää hydrofobisen lääkeaineen tai proteiinin vesiliukoisuutta ja vähentää poistumaa munuaisissa.


title: Pitkäluoto

text: Pitkäluoto on saari Helsingissä Laajasalon eteläpuolella. Saaren pinta-ala on 3,4 hehtaaria. Saaren pohjoispuoli on kaupungin yleistä luonnonvaraista ulkoilualuetta. Eteläpäässä on kaupungin pelastuslaitoksen henkilökunnan mökkikylää, jonka toinen osa on viereisellä Varisluodolla.


title: Pitkäluoto

text: Saarella oli 1800-luvun puolivälissä Stansvikin kartanon kalastajatorppa. Tämän jälkeen se oli huvilakäytössä 1940-luvulle asti. Kaupungin ostettua Stansvikin maat se luovutti saaren 1950-luvun alussa palolaitoksensa henkilökunnan virkistyskäyttöön. Saaren pohjoispäässä oli 1900-luvun alusta 1960-luvulle huvila. Rakennus oli entinen Erottajan vaakahuone ja tuotu kaupungin keskustasta. Palolaitos poltti huvilan 1960-luvun lopulla miehistön koulutukssessa. Suunnitteilla oleva viereisen Kruunuvuorenrannan rakentaminen saattaa jo lähitulevaisuudessa muuttaa Pitkäluodon luonnetta.


title: DruGoy

text: DruGoy on venäläisen pop-laulaja Filipp Kirkorovin seitsemästoista studioalbumi. Se julkaistiin vuonna 2010


title: Kak ti stoi

text: Kak ti stoi (Как ти стои) bulgarialaisen pop-folk-laulaja Preslavan kuudes studioalbumi. Se julkaistiin vuonna 2011.


title: Oxytropis uschakovii

text: Oxytropis uschakovii on keulankärkiin kuuluva kasvilaji. Se on Wrangelinsaaren kotoperäinen kasvi, ja sitä kasvaa saarella suhteellisen yleisesti.


title: Papaver multiradiatum

text: Papaver multiradiatum on unikkoihin kuuluva kasvilaji. Se on Wrangelinsaaren kotoperäinen kasvi, ja sitä kasvaa saarella suhteellisen yleisesti.


title: Papaver multiradiatum

text: Lajin kuvailleen V. V. Petrovskin mukaan sen ainoa yhtäläisyys mantereen puolella kasvavaan lapinunikkoon on kromosomiluku. Sen hyvin lyhyt kota on hieman vastaava kuin "Papaver gorodkovii" -lajilla. Siitä "P. multiradiatum" eroaa kuitenkin täysin keltaisilla kukillaan, kun "P. gorodkovii" -lajilla on pääosin valkoiset kukat.


title: Potentilla wrangelii

text: Potentilla wrangelii on hanhikkien sukuun kuuluva kasvilaji. Laji kasvaa vain Neizvestnajajoen yläjuoksulla Wrangelinsaarella. Siitä tunnetaan kuusi mikropopulaatiota, joiden elinympäristöt vaihtelevat sorarinteistä aroniittyihin.


title: Hercules Victorin temppeli

text: Hercules Victorin temppeli (Hercules voittajan temppeli, ) tai Hercules Olivariuksen temppeli on antiikin ajalla rakennettu roomalainen temppeli. Se sijaitsee Roomassa, Piazza Bocca della Veritalla, Forum Boariumin alueella. Lähistöllä virtaa Tiberjoki. Forum Boarium oli antiikin aikana karjamarkkinoiden pitopaikkana. Yksi Herculeen jumalallisista tehtävistä oli estää kärpästen ja koirien pääsy alueelle.


title: Hercules Victorin temppeli

text: Temppelin on luultavimmin rakennuttanut 200-luvulla ennen ajanlaskun alkua Lucius Mummius, Akhaian liiton kukistaja ja Korintin valloittaja. Muodoltaan pyöreän temppelin läpimitta on 14,8 metriä, myös sen cella on pyöreä ja sitä ympäröivät korinttilaista tyyliä olevat pylväät. Pylväiden korkeus on 10,66 metriä ja temppeli on rakennettu tuffakiviselle perustukselle. Se on Rooman vanhin säilynyt marmorirakennus.


title: Hercules Victorin temppeli

text: Rakennuksen alkuperäinen katto ja palkisto ovat hävinneet. Nykyinen tiilikatto on myöhempien aikojen tuotetta. Andrea Palladio ajatteli, että temppelillä olisi ollut kupoli, mutta tätä olettamusta pidetään nykyään virheellisenä.


title: Hercules Victorin temppeli

text: Kirkoksi temppeli muutettiin vuonna 1132. Se sai tuolloin nimen "Santo Stefano alle Carozze". Rakennusta korjattiin vuonna 1475 ja tuolloin alttarin yläpuolelle maalattiin fresko. Lattiaan kiinnitetiin laatta kunnioittamaan paavi Sixtus IV:tä. 1600-luvulla rakennus sai uuden nimen, "Santa Maria del Sole". Rakennusta korjattiin Giuseppe Valadierin johdolla vuosina 1809- 1814. Tuolloin siitä purettiin antiikin ajan jälkeiset lisärakennelmat ja se palautettiin mahdollisimman lähelle antiikin aikaista ulkoasuaan.


title: Hercules Victorin temppeli

text: Vuonna 1936 temppeli tunnustettiin virallisesti muinaismuistoksi. Sitä korjattiin vuonna 1996. Kohde ei ole auki yleisölle.


title: Hercules Victorin temppeli

text: Kuvia sisätiloista: http://roman-empire.net/articles/article-020.html


title: Muwatalli II

text: Muwatalli II oli muinaisen heettiläisten valtakunnan kuningas. Hänen on arveltu hallinneen vuosina 1295–1272 eaa. Noin 1274 käytiin Kadeshissa Orontes-virran varrella suuri taistelu egyptiläisten ja heettiläisten välillä. Faarao Ramses II johti egyptiläisiä ja kuningas Muwatalli II heettiläisiä. Egyptiläisillä oli säilyneiden tietojen mukaan 2 000 sotavaunua ja 16 000 jalkaväen sotilasta, heettiläisillä 3 000 sotavaunua ja 20 000 sotilasta. Kaatuneiden ja haavoittuneiden määrästä ei ole merkitty muistiin tietoja. Molemmat väittivät jälkikäteen voittaneensa taistelun, mutta varsinkin Egypti kärsi huomattavia tappioita ja heettiläisiä ei voitettu olennaisesti. Muwatalli II karkotti Amurrun ruhtinas Beteshinan, ja tämä sai turvapaikan Muwatalli II:n Hattushili-nimisen veljen luota, joka oli kashkojen vastaisella rajalla. Muwatalli II:n seuraja oli hänen poikansa Mursili II.


title: Hattusili III

text: Hattusili III oli muinaisen heettiläisten valtakunnan kuningas n. vuosina 1267–1237 eaa. Hattusili III kaappasi veljenpojaltaan Mursili III:lta vallan Samuhan taistelun jälkeen, ja erotutti neuvostossa Mursili III:n. Benteshina sai palata Amurruun, ja puolisoksi hänelle annettiin heettiläinen prinsessa.


title: Hattusili III

text: Hattushili III jakoi Syyrian egyptiläisten kanssa. Tähän liittyvän rauhansopimuksen Ramses II:n kanssa hän teki noin vuonna 1258 eaa. ja rauhoitti alueen pitkäksi aikaa. Hattushili ajoi samantyyppistä sopimusta Babylonian kanssa Assyriaa vastaan, mutta lopulta se meni pieleen. Heettiläiset joutuivat tämän vuoksi lopulta luovuttamaan Mitannin Assyrian Salmanassar I:lle.